qundao/data-zh-poetry huggingface dataset:
送劉悅心教授任瀏陽
作者：連文鳳
朝代：宋

一穗藜烟待校書，携書且此作師儒。
扶持學法防時弊，教養人材應世需。
蘭芷汀洲身外楚，菰蓴鄉國夢中吳。
片帆好趁秋風便，吟過洞庭青草湖。
送友人建康入道
作者：連文鳳
朝代：宋

郁郁文章不稱時，豈堪寂寞寄人籬。
早知亂後爲儒誤，始恨年來入道遲。
春晚茅山猶有朮，秋深商嶺已無芝。
何當乘此清風去，共看山家未了棋。
送友人歸越
作者：連文鳳
朝代：宋

妻子相携失所居，山川迢遞更崎嶇。
征鴻去去秋風急，驚鵲棲棲夜月孤。
頼有綈袍憐范叔，免教岐路泣楊朱。
歸來每憶溪船上，買得鮮魚酒旋沽。
送友人歸越·其一
作者：連文鳳
朝代：宋

把手西風晚菊天，夢魂喚醒十年前。
未能捫蝨談時事，且與持螯上酒船。
送友人歸越·其二
作者：連文鳳
朝代：宋

吳越青山猶好在，古今明月不長圓。
可堪老大重離別，一片愁心落照邊。
送吳言可之鄞
作者：連文鳳
朝代：宋

四明多勝迹，不憚此行難。
客棹霜天晚，征衫道路寒。
湖靈通夕見，海日带潮看。
莫遠乘槎去，風濤卒未安。
送周伯暘之餘姚
作者：連文鳳
朝代：宋

佳友難爲別，何時重盍簪。
客衣黄葉滿，書屋白雲深。
落月生離夢，寒蛩助越吟。
抱琴從此去，虞氏有遺音。
送張仲實游姑蘇
作者：連文鳳
朝代：宋

君本吳下居，復作吳下游。
愛此山水佳，役役不得休。
卓哉太史公，涉獵縱冥搜。
往躅誰能追，而有蘇子由。
寥寥百載後，渺渺皆予愁。
江南地益卑，士習日益媮。
此行數百里，不過三兩州。
歐韓不復作，去去將奚求。
倘君有所得，歸以發我幽。
送張集父分教越之上虞
作者：連文鳳
朝代：宋

此去橫經涉遠途，三江烟雨晚潮初。
顓孫豈是貪求祿，鄭老從來愛讀書。
駐馬曉吟曹廟檜，倚船時看舜鄉魚。
顧予挾冊曾游此，故舊相逢爲起居。
送曹之才遊天目山
作者：連文鳳
朝代：宋

突兀雙峰曉色分，瘦筇支足上崑崙。
雷聲俯聽嬰兒語，石勢平看駿馬奔。
故國山川千古在，前朝人物幾家存。
登臨不用多怊悵，只好清吟伴野猨。
送李元暉閤舍歸廬陵
作者：連文鳳
朝代：宋

銳氣如君老不磨，悠悠世路涉風波。
西湖舊識惟鷗鷺，故國重來盡黍禾。
短枕客中生夢少，歸舟江上載詩多。
相逢未久忽相別，奈此夕陽芳草何。
送杜子問歸明州
作者：連文鳳
朝代：宋

未酬行道志，抱道復東歸。
老入江湖鬢，寒深雨雪衣。
客程烟樹晚，鄉夢海魚肥。
所恨交情淺，臨岐別語稀。
送林校書入山
作者：連文鳳
朝代：宋

茫茫塵世厭風波，但把柴門掩薜蘿。
朝野交游能有幾，文章氣味已無多。
收書且作林泉隠，洗硯閒將歲月磨。
後夜偶然逢埜叟，錯看太乙重相過。
送沈伯儁回霅
作者：連文鳳
朝代：宋

江空歲晚朔風寒，詩卷相隨曉出關。
不爲尋梅勞杖履，偶因問菊到家山。
溪橋買酒經過熟，鄰舍分茶笑語閒。
若見碧瀾趙公子，爲言衰鬢與愁顔。
送王道士入燕
作者：連文鳳
朝代：宋

何處春山采藥還，此行萬里道途難。
西風塵起衣裝重，北斗星低劍氣寒。
學跨青牛朝玉闕，語留白鶴守金丹。
洞門無鑰須歸早，莫待桃花落石壇。
送羅壽可歸臨江
作者：連文鳳
朝代：宋

琴劍西還已有期，白雲飛處望多時。
湖邊別酒春風醉，江上歸帆落日遲。
客思悠悠生遠樹，夢魂隠隠入芳籬。
到家若話吳中事，自有哀歌寄楚詞。
送葉東叔歸永嘉
作者：連文鳳
朝代：宋

君浙余閩數千里，相逢共飲西湖水。
湖水正甘魚正肥，一曲離歌入秋耳。
八月風高草木悲，荒城日夜塵沙飛。
家山況有古雁蕩，此山不歸將何之。
送陳仲甫挾書遊甫里
作者：連文鳳
朝代：宋

西風客影鬢毛蒼，此去携琴又一方。
欲向書中消日月，何妨籬下寄文章。
于今蜀道無平地，到處并州即故鄉。
茶竈筆牀猶在否，煩君移棹問滄浪。
送韓仲文歸京口·其一
作者：連文鳳
朝代：宋

有客京口號竹坡，蒼然碧玉橫清波。
淒涼駞陌走風雨，游塵飛撲征衫多。
送韓仲文歸京口·其二
作者：連文鳳
朝代：宋

一點吳山看未了，鄉夢悠悠大江表。
夕陽何處認歸颿，野樹蒼烟隔飛鳥。
送高景仁之廣德
作者：連文鳳
朝代：宋

不愁離別難，江浙片雲閒。
黄葉晚秋徑，白茅深處山。
有詩連夢遠，無累得身閒。
若遇西風便，安書寄雁還。
送高繼伯分教湖之德清
作者：連文鳳
朝代：宋

此時不忍抱遺材，欲把文章扇冷灰。
見說讀書堂尚在，瓣香寄與謁東萊。
酬婺郡學高廣文
作者：連文鳳
朝代：宋

十載持竿浙水濱，江空歲晚更愁人。
秦樓歌舞多燕劍，洛社風流少晉巾。
伏櫪已甘存老馬，隨波不解縱窮鱗。
廣文何日歸茅屋，共醉樽前未死身。
酬盧宗說見貽
作者：連文鳳
朝代：宋

我有離別腸，一日回百周。
流光日以邁，離別何時休。
倉庚求友聲，朝莫鳴相酬。
暖風老麥熟，秀野新陰稠。
美人隔吳樹，皓月明蘇州。
相望倚寥廓，孤懷抱綢繆。
鬰志不得語，愁思紛如抽。
遐想江湖人，長作鷗鷺儔。
雨花落筆牀，水芳縈釣舟。
贈我錦繡篇，坐之芰荷洲。
好語尉心曲，喜色棲眉頭。
君子懷友生，小人徇俗流。
頹波日靡靡，惡風聲颼颼。
喧啾亂孤皇，舞躍沸群鰍。
撫景發浩歎，舉觴不成謳。
自顧蒲柳衰，敢望桑榆收。
一生猶轉蓬，百年如傳郵。
聚會苦不恒，浩蕩宜縱游。
拍浮酒在船，枕籍糟成丘。
一醉樂陶陶，千古空悠悠。
願從盧博士，盤礴仙家樓。
酬高景仁見寄
作者：連文鳳
朝代：宋

憶昔郵亭奉別裾，不知別後意何如。
夕陽樹外烟塵隔，明月河邊笑語疏。
客路驚回飛去夢，天風吹落寄來書。
西湖莫問殘春色，且好白茅山下居。
重游四聖觀
作者：連文鳳
朝代：宋

此是前朝扈蹕功，祥飛一朵錦雲紅。
旌旗南渡長江外，香火西湖片水中。
白鶴往來華表月，碧桃開落石壇風。
劉郎今日玄都過，十四年前事不同。
重遊天竺
作者：連文鳳
朝代：宋

何年飛去竺國峰，下際滄海蟠蛟龍。
崛奇詭怪獻萬狀，八風播蕩吹不融。
千年老藤無根樹，長疑上有仙人住。
山空月白玄猿啼，咫尺蓬萊隔塵霧。
瑶草春深不復妍，荆棘花開顔色鮮。
誰驅蠻風煽劫火，神驚鬼哭愁山川。
又疑黑衣故宰相，香火未冷今生緣。
欲挾須彌還北海，未必神通能廣大。
康回馮怒相傾摧，神氣未完支節解。
穿崖鑿谷何時寧，混沌死矣靈不靈。
釣絲風
作者：連文鳳
朝代：宋

短髮冷颼颼，倚船初下鈎。
閒來片水外，輕弄一痕秋。
淺拂蘋花落，低隨柳影浮。
烟波清夢遠，吹不到王侯。
釣臺
作者：連文鳳
朝代：宋

諸將驅馳尺寸功，先生來此坐清風。
漢家天地閒身外，嚴瀨烟波落照中。
片石粼粼年歲晚，一絲裊裊利名空。
笑余亦是垂綸客，欲借臺前繫短篷。
銅雀臺
作者：連文鳳
朝代：宋

月正明時星正稀，鄴城風雨忽淒淒。
荒臺深鎖殘春色，半夜寒鴉遶樹啼。
雪
作者：連文鳳
朝代：宋

幾片飄從客鬢來，光摇老眼白皚皚。
不因枯樹今朝見，只道寒梅昨夜開。
是處園林迎臘到，一時天地喚春回。
憑誰寄語問滕六，乞與人間此種栽。
項籍
作者：連文鳳
朝代：宋

蓋世英雄冠古今，干戈未定日相尋。
帳中一夕悲歌處，霸氣難降兒女心。
頑獨
作者：連文鳳
朝代：宋

頑獨齋前翠色交，翛然一榻掩衡茅。
禪心久作高僧悟，方術寧從道士教。
曉日短牆花弄影，晚風斜檻鶴歸巢。
老懷自喜詩尤健，幾度窮吟憶孟郊。
題乾洞
作者：連文鳳
朝代：宋

何人鑿破雲烟壑，百丈雲烟生節角。
解衣盤礴坐山風，一片松花半空落。
題友人湘行稿
作者：連文鳳
朝代：宋

詩史久不作，此游清興長。
看山到湘水，隨雁過衡陽。
醉裏關河在，吟餘草木香。
九歌流落處，想爲一沾裳。
題在家僧自在窩
作者：連文鳳
朝代：宋

此即家山處，春風住幾年。
晝看紅日坐，時抱白雲眠。
半榻清閑地，一龕安樂禪。
叢林有規矩，何似且隨緣。
題林進士玉芝西磵小隠
作者：連文鳳
朝代：宋

小山尋杖屨，璧水歎荆榛。
結屋依泉石，彈冠謝俗塵。
傷心天寶事，散髮義熙民。
芝嶺甘幽曠，桃源慕隠淪。
田園謀老計，花竹結芳鄰。
孔孟惟憂道，夷齊不患貧。
無官勞遠夢，有地著閒身。
來往唐冠带，留題漢縉紳。
知君易尚在，吾亦守吾真。
題濕洞
作者：連文鳳
朝代：宋

棲霞嶺頭起烟霧，棲霞洞前撼風雨。
洞門深鎖碧泉寒，控塞玉壺冰雪貯。
未容俗客潄齒牙，且乞詩人滌肝腑。
何當買屋此山居，山中六月不知暑。
題畫
作者：連文鳳
朝代：宋

嬌紅淡粉逞春姿，好手移來一兩枝。
見說此花三十種，只消莫畫醉西施。
題臙脂驄圖
作者：連文鳳
朝代：宋

世上紛紛駑與駘，分明此種是龍媒。
雪毛尚带臙脂濕，想是扶桑作浴回。
題金華方韶卿在雅堂
作者：連文鳳
朝代：宋

鍾儀作楚奏，莊舄吟越聲。
土風固爾殊，心事終當明。
韶濩久不倫，矧復英與莖。
正聲何寥寥，淫哇鳴縱橫。
世有知音人，惻惻聞若驚。
抱器入河海，泯默懷幽貞。
掩泣望西狩，素王不復生。
愴然鼓一曲，聊以舒此情。
一鼓草木震，再鼓山岳清。
我耳非子期，顧我一再傾。
何當登斯堂，酌酒歌鹿鳴。
題陸介夫隠居圖
作者：連文鳳
朝代：宋

竹籬茅舍處，此是陸家村。
惟有鶴看屋，更無人到門。
古琴長挂壁，春酒自盈樽。
似隠還非隠，幽居亦寓言。
題隠者園
作者：連文鳳
朝代：宋

三徑歸來但閉門，門前車馬自紛紛。
半生活計尋清事，一片閑心寄白雲。
暇日池臺行處樂，春風禽鳥靜中聞。
客樓相對西鄰住，好景天教向我分。
飛雲亭
作者：連文鳳
朝代：宋

越山眇何許，孤影更依依。
每見無心出，因思齧指歸。
隨風游泮水，带雨濕斑衣。
應想巴陵地，春餘寸草暉。
餘杭道中曉行
作者：連文鳳
朝代：宋

曉霧溟濛未見天，山光水影白相連。
餘杭不似西川路，六月中旬叫杜鵑。
鳲鳩
作者：連文鳳
朝代：宋

時兮呼婦來，時兮驅婦去。
呼來知天晴，驅去知天雨。
一去或一來，非爲新與故。
白雲變蒼狗，人事何錯迕。
不念糟糠時，棄如路傍土。
鶴泉爲丁君瑞賦
作者：連文鳳
朝代：宋

爲厭緇塵污縞衣，閒身甘共水相依。
塵間那得清泠水，何似瑶池飲夕暉。
鶺鴒
作者：連文鳳
朝代：宋

朝兮呼相食，莫兮呼相集。
行行水之湄，止止原之隰。
行止相與言，慎勿羅網入。
君看禽鳥心，猶念在原息。
嗟哉鄭氏子，糊口不自給。
黄資深入道
作者：連文鳳
朝代：宋

霞衣飛舞越山青，回笑時人醉未醒。
春枕卧看琪樹月，夜香學拜石壇星。
泥成丹竈燒仙藥，移近明窗讀道經。
可惜蓬萊歸不早，海風正急海波腥。
黄高士山房
作者：連文鳳
朝代：宋

絕無一語到人間，但把瑶琴續續彈。
夜鶴歸來山月白，松花吹落石林寒。
默默詩
作者：連文鳳
朝代：宋

默默守吾玄，此心誰共言。
青天開有眼，白日走無根。
歲月貂裘敝，生涯鐵硯存。
古人如可作，買酒爲招魂。
題琴堂
作者：連澗
朝代：宋

堂下肅且清，琴聲淡而古。
學道則愛人，豈獨聞其語。
題莞爾堂
作者：連澗
朝代：宋

人心深百川，世路險九折。
牛刀豈非宜，能巧不如拙。
武陵春
作者：連靜女
朝代：宋

人道有情須有夢，無夢豈無情。夜夜相思直到明。有夢怎生成。伊若忽然來夢裡，鄰笛又還驚。笛裡聲聲不忍聽。渾是斷腸聲。
江城子
作者：逸民
朝代：宋

秀才落得甚乾忙。冗中秋，悶重陽。百年三萬，消得幾科場。吟配十年燈火夢，新米粥，紫蘇湯。如今且說世平康。收戰場。息欃槍。路斷邯鄲，無復夢黃梁。浪說為農今決矣，新酒熟，菊花香。
江城子·中秋忆举场
作者：逸民
朝代：宋
体裁：词

秀才落得甚乾忙。冗中秋，闷重阳。百年三万，消得几科场。吟配十年灯火梦，新米粥，紫苏汤。如今且说世平康。收战场。息欃枪。路断邯郸，无复梦黄梁。浪说为农今决矣，新酒熟，菊花香。
江城子·秀才落得甚干忙
作者：逸民
朝代：宋

秀才落得甚干忙。
冗中秋，闷重阳。
百年三万，消得几科场。
吟配十年灯火梦，新米粥，紫苏汤。
如今且说世平康。
收战场。
息欃枪。
路断邯郸，无复梦黄梁。
浪说为农今决矣，新酒熟，菊花香。
江城子（中秋忆举场）
作者：逸民
朝代：宋

秀才落得甚乾忙。冗中秋，闷重阳。百年三万，消得几科场。吟配十年灯火梦，新米粥，紫苏汤。如今且说世平康。收战场。息战枪。路断邯郸，无复梦黄粱。浪说为农今决矣，新酒熟，菊花香。
題來安縣興國寺
作者：遇僧
朝代：宋

三千里地孤寒客，七十年前富貴家。
泛海玉龍駕雪浪，權藏頭角混泥沙。
题来安县兴国寺
作者：遇僧
朝代：宋
体裁：七言绝句

三千里地孤寒客，七十年前富贵家。泛海玉龙驾雪浪，权藏头角混泥沙。
赤棗子
作者：遊九言
朝代：宋

仙子去，眇雲程。天香杳杳佩環清。回望九州煙霧日，千山月落影縱橫。
赤棗子
作者：遊九言
朝代：宋

河漢澈，碧霄晴。九華仙子到凡塵。涼夜山頭吹玉笛，纖雲卷盡月分明。
赤棗子
作者：遊九言
朝代：宋

香露溼，草晶熒。起看大地粲瑤瓊。下界千門人寂寂，空山夜靜海波聲。
滿江紅
作者：遊子蒙
朝代：宋

雪塢霜林，一夜報、春歸訊息。看是處、春回柳眼，粉勻梅額。和氣已欣回北陸，壽星更喜明南極。問四井、節物奉誰歡，遼東客。熊夢旦，非常日。珠履鬧，金釵密。指雙溪千頃，共斟瓊液。不用殷勤千歲祝，姓名已上神仙籍。但時從、王母借蟠桃，躬親摘。
多麗
作者：遊慈
朝代：宋

約梅花，年年開向華筵。借清香，飛入壽杯中，永祝英賢。才履長、便登八帙，那須要、更待來年。和氣先春，祥風破臘，蓂開七莢正敷妍。君不見，太公此際，猶欲釣磻川。爭知道、副車已辦，西伯來畋。駐東陽、清淡終日，種成桃李森然。向庭闈、緋衣戲彩，更孫。
卜算子
作者：遊次公
朝代：宋

風雨送人來，風雨留人住。草草杯柈話別離，風雨催人去。淚眼不曾晴，眉黛愁還聚。明日相思莫上樓，樓上多風雨。
滿江紅
作者：遊次公
朝代：宋

雲接蒼梧，山莽莽、春浮澤國。江水漲、洞庭相近，漸近空闊。江燕飄飄身似夢，江花草草春如客。望漁春、樵市隔平林，寒煙色。方寸亂，成絲結。離別近，先愁絕。便滿篷風雨，櫓聲孤急。白髮論心湖海暮，清樽照影蒼浪窄。看明年、天際下歸舟，應先識。
賀新郎
作者：遊次公
朝代：宋

斗柄回秋律。素蟾飛、冰霜萬里，滿川金碧。得月偏多何處是，惟有橋南第一。正野迥、西風寒寂。丹桂婆娑疏影在，想微瑕、未累千金璧。河漢遠，澹無跡。知君有句酬佳夕。盡高歌、胡床自倚，露漙珠溢。坐到參橫星欲暗，隱隱天低似笠。但絡緯、悲啼催織。吟詠淒涼翻有恨，諒知音、人遠空追憶。誰為置，鄭莊驛。
賀新郎
作者：遊次公
朝代：宋

暖靄浮晴篽。鎖垂楊、龍池罩閣，萬絲千縷。池上曉光分宿霧，日近群芳易吐。尋並蒂、闌干凝佇。不信釵頭飛鳳去，但寶刀、被妾還留住。天一笑，萬花妒。阿嬌正好金屋貯。甚西風、易得蕭疏，扇鸞塵土。一自昭陽扃玉戶，牆角土花無數。況多病、情傷幽素。別殿時聞簫鼓奏，望紅雲、冉冉知何處。天尺五，去無路。
浣溪沙
作者：遊稚仙
朝代：宋

晬日先聯瑞日紅。壽星明照壽筵中。慶門樂事正重重。明日賈逵添戲彩，異時李漢看乘龍。魚軒玉軸定榮封。
再扈從游小山二首·其一
作者：過孟玉
朝代：宋

中官促召走雙驂，詔許從游聖澤覃。
歷覽仙山瞻鳳閣，徑行禁籞識龍潭。
萬方寧謐宜遊豫，一曲昇平樂宴酣。
淺薄承恩愧無補，願歌風雅繼周南。
再扈從游小山二首·其二
作者：過孟玉
朝代：宋

仙闕岧嶤紫翠凝，蓬萊樓觀喜重登。
桫欏樹老當金殿，靈壁峰高倚玉繩。
輦路苔深龍甃古，瀛洲風靜海波澄。
分明記得經行處，曾侍君王到上層。
寶積寺
作者：過守約
朝代：宋

層楹寶勢壓禪扃，俗眼塵昏到易醒。
千幰樹排車蓋翠，萬螺山矗佛頭青。
夜將溪月澄心鏡，春把巖花作畫屏。
我欲期師不須出，世途今險甚東溟。
临平道中
作者：道潜
朝代：宋

风蒲猎猎弄清柔，欲立蜻蜓不自由。
五月临平山下路，藕花无数满汀州。
口占绝句
作者：道潜
朝代：宋
体裁：诗

寄语东山窈窕娘，好将幽梦恼襄王。
禅心已作沾泥絮，不逐春风上下狂。
秋江
作者：道潜
朝代：宋
体裁：诗

赤叶枫林落酒旗，白沙洲渚阳已微。
数声柔橹苍茫外，何处江村人夜归？
绝句
作者：道潜
朝代：宋

高岩有鸟不知名，欵语春风入户庭。
百舌黄鹂方用事，汝音虽好复谁听？
绝句·高岩有鸟不知名
作者：道潜
朝代：宋
体裁：诗

高岩有鸟不知名，款语春风入户庭。
百舌黄鹂方用事，汝音虽好复谁听？
三句颂·函盖乾坤
作者：道禅师
朝代：宋

乾坤并万象，地狱及天堂。物物皆真见，头头用不伤。
三句颂·函盖干坤
作者：道禅师
朝代：宋

干坤并万象，地狱及天堂。
物物皆真见，头头用不伤。
三句颂·截断众流
作者：道禅师
朝代：宋
体裁：五言绝句

堆山积岳来，一一尽尘埃。更拟论玄妙，冰消解瓦摧。
三句颂·截断众流
作者：道禅师
朝代：宋

堆山积岳来，一一尽尘埃。
更擬论玄妙，冰消解瓦摧。
三句颂·随波逐浪
作者：道禅师
朝代：宋
体裁：五言绝句

辩口利舌问，高低总不亏。还知应病药，诊候在临时。
三句颂·随波逐浪
作者：道禅师
朝代：宋

辩口利舌间，高低总不亏。
还知应病药，诊候在临时。
抬荐商量
作者：道禅师
朝代：宋
体裁：五言绝句

相见不扬眉，君东我亦西。红霞穿碧落，白日绕须弥。
颂云门三句语并馀颂十二首 其三 随波逐浪
作者：道禅师
朝代：宋
体裁：五言绝句

当人如举唱，三句岂能该。有问如何事，南岳与天台。
三句外
作者：道禪師
朝代：宋

當人如舉唱，三句豈能該。
有問如何事，南嶽與天台。
三句頌·函蓋乾坤
作者：道禪師
朝代：宋

乾坤並萬象，地獄及天堂。
物物皆真見，頭頭用不傷。
三句頌·截斷衆流
作者：道禪師
朝代：宋

堆山積嶽來，一一盡塵埃。
更擬論玄妙，冰消解瓦摧。
三句頌·隨波逐浪
作者：道禪師
朝代：宋

辯口利舌問，高低總不虧。
還知應病藥，診候在臨時。
擡薦商量
作者：道禪師
朝代：宋

相見不揚眉，君東我亦西。
紅霞穿碧落，白日繞須彌。
遊靈隠寺
作者：道諫
朝代：宋

長吟遊古寺，九里入青松。
鳥向花間語，僧從月下逢。
陰廊連碧殿，清磬雜疏鐘。
回首夕陽晚，烟霞鎖亂峰。
游灵隠寺
作者：道谏
朝代：宋
体裁：五言律诗

长吟游古寺，九里入青松。鸟向花间语，僧从月下逢。阴廊连碧殿，清磬杂疏钟。回首夕阳晚，烟霞锁乱峰。
登洪慶觀
作者：適宜
朝代：宋

行到蓬萊第一宮，却慚仙路印塵蹤。
界開形勢崑崙水，送過烟嵐黛嵋峰。
經夏定知非暑氣，乘時猶逮看秋容。
不才佳景難爲賦，空立斜陽倚瘦筇。
詩一首
作者：邊公式
朝代：宋

松蘿深處有神天，小剎何妨納大千。
掛塔定知宣久住，歌吟何幸得流傳。
袖中出簡聊應爾，門上題詩豈偶然。
顧我未除煩惱習，與師同結未來緣。
絕命詞
作者：邊居誼
朝代：宋

孤城高倚漢江秋，血戰三年死未休。
鐵石肝腸忠義膽，精靈常向峴山留。
句
作者：邊惇德
朝代：宋

敢向詩壇挑老將。
題妙庭觀·其一
作者：邊維嶽
朝代：宋

飛橋翼翼傍雲岑，田宅荒凉一逕深。
想像吹笙凉徹夜，却疑風竹助遺音。
題妙庭觀·其二
作者：邊維嶽
朝代：宋

不見當年鼎與堅，望中河漢路漫漫。
人人自有飛昇骨，平却心丹是內丹。
浄明寺
作者：邊郎中
朝代：宋

疏篁葱蒨雲添潤，亂石玲瓏蘚借斑。
小有洞從仇穴入，妙峰頂對德雲間。
留题大云寺石洞
作者：邓□诰
朝代：宋

大云阴洞石崭然，跳攫□□万状全。□海丑神僵且死，吴江恚浪冻来坚。元功□物窥天蕴，巨手题诗玩化权。勿讶荒唐非格调，勾□傲吏醉成篇。
留题大云寺石洞
作者：邓□诰
朝代：宋

大云阴洞石崭然，跳攫□□万状全。
□海丑神殭且死，吴江恚浪冻来坚。
元功□物窥天藴，巨手题诗玩化权。
勿讶荒唐非格调，勾□傲吏醉成篇。
次吴说避地白岩山中书怀韵
作者：邓仁宪
朝代：宋
体裁：五言律诗

避地南来极，吾乡北斗边。风尘今阻隔，途路旧迍邅。闾里千门盛，湖山百卉鲜。故乡归未得，飞梦入青天。
次廉布书事三首呈郎中机宜韵
作者：邓仁宪
朝代：宋

狎鸥东海上，结友竹林贤。国难知谁救，途穷祇自怜。空花迷眼界，秋月契心禅。未起归欤兴，重寻载酒船。五星不循轨，征战未应休。妇叹怀空室，鹤鸣增旧愁。刘公三见顾，诸葛万机投。四海今多病，维摩分外忧。明月杖头挂，啸歌沧海边。自闻狮子吼，尽吐野狐涎。酒兴如流水，诗情似直弦。岩花应未老，更上白云巅。
次廉布书事三首呈郎中机宜韵·其一
作者：邓仁宪
朝代：宋
体裁：五言律诗

狎鸥东海上，结友竹林贤。国难知谁救，途穷祇自怜。空花迷眼界，秋月契心禅。未起归欤兴，重寻载酒船。
次廉布书事三首呈郎中机宜韵·其三
作者：邓仁宪
朝代：宋

明月杖头挂，啸歌沧海边。自闻狮子吼，尽吐野狐涎。酒兴如流水，诗情似直弦。岩花应未老，更上白云巅。
次廉布书事三首呈郎中机宜韵·其三
作者：邓仁宪
朝代：宋

明月杖头挂，啸歌沧海边。
自闻狮子吼，尽吐野狐涎。
酒兴如流水，诗情似直絃。
岩花应未老，更上白云巅。
次廉布书事三首呈郎中机宜韵·其二
作者：邓仁宪
朝代：宋
体裁：五言律诗

五星不循轨，征战未应休。妇叹怀空室，鹤鸣增旧愁。刘公三见顾，诸葛万机投。四海今多病，维摩分外忧。
瀑布泉
作者：邓仁宪
朝代：宋

鲛人对泣号且呼，洒落瀛洲万斛珠。海神知贵不敢受，天池泻下扶焦枯。初疑素霓随银汉，尽似明月投冰壶。庐山瀑布几千丈，较此不可分锱铢。胶西先生春睡足，喜见晴光漱寒玉。武陵迷路初不知，错认松风响岩谷。金波满泛琉璃钟，长揖云峰谢拘束。更约青莲社里人，同向苍崖结茆屋。
瀑布泉
作者：邓仁宪
朝代：宋

鲛人对泣号且呼，洒落瀛洲万斛珠。
海神知贵不敢受，天池泻下扶焦枯。
初疑素霓随银汉，尽似明月投氷壶。
庐山瀑布几千丈，较此不可分锱铢。
胶西先生春睡足，喜见晴光漱寒玉。
武陵迷路初不知，错认松风响岩谷。
金波满泛琉璃钟，长揖云峯谢拘束。
更约青莲社裏人，同向苍崖结茆屋。
御风亭
作者：邓仲倚
朝代：宋
体裁：七言律诗

饮醉归时户欲扃，烟喧栖鸟噪荒荆。飘飖万里鹏程远，缥缈三山鹤驾轻。秋树凉生空过鹢，暮云光动海翻鲸。酒徒他日如相问，为拂尘埃看姓名。
句
作者：邓伯秀
朝代：宋

在我时舒卷，从他自去留。
古乐府
作者：邓允端
朝代：宋
体裁：乐府曲辞

梧桐叶落秋容早，夜夜寒蛩泣衰草。凤钗金冷鬓云凋，可惜红颜镜中老。音尘望断沈双鲤，唤起相思何日已。琐窗人静月轮孤，六曲屏山冷如水。
涉江采芙蓉
作者：邓允端
朝代：宋
体裁：古风

涉江采芙蓉，欲采寄所思。所思今何在，望断天一涯。将花照秋水，秋水清且漪。行乐不得再，日暮空凄悲。
秋兴
作者：邓允端
朝代：宋
体裁：七言绝句

轻烟漠漠锁晴岚，野水溪边小驻骖。日暮征鸿落何处，似将风景过江南。
绝句
作者：邓允端
朝代：宋
体裁：五言绝句

楚岸卸轻帆，停舟曲江曲。日暮塞鸿归，春水平桥绿。
试笺
作者：邓允端
朝代：宋

拨开宿火起炉烟，留得余香伴夜禅。
落尽碧桃春不管，东风却放柳飞绵。
试笺
作者：邓允端
朝代：宋

拨开宿火起炉烟，留得馀香伴夜禅。落尽碧桃春不管，东风却放柳飞绵。
过处士山斋
作者：邓允端
朝代：宋
体裁：五言律诗

一室萧疏甚，禅床印佛宗。树阴生石藓，茶鼎带松风。去去水千里，行行山几重。佩琴与诗卷，回首翠微中。
遣兴
作者：邓允端
朝代：宋
体裁：五言律诗

得志心偏壮，谋生事转疏。雨蓑春种药，月案夜抄书。穷达虽同道，功名不定居。凭谁报消息，为问近何如。
题社友诗稿
作者：邓允端
朝代：宋

诗裏玄机海样深，散于章句敛于心。
会时要似庖丁刃，妙处应同靖节琴。
韵胜想君言外得，字新令我意边寻。
痴人说梦终难信，何日樽前取次吟。
题社友诗稿
作者：邓允端
朝代：宋

诗里玄机海样深，散于章句敛于心。会时要似庖丁刃，妙处应同靖节琴。韵胜想君言外得，字新令我意边寻。痴人说梦终难信，何日樽前取次吟。
挽赵秋晓
作者：邓元奎
朝代：宋

文星陨向凤台城，凶讣传来验奠楹。天若假年加富贵，人生梦枕做功名。谪仙诗在晚唐重，坡老身亡两蜀轻。豪迈如今存者几，惜乎吾道重伤情。
挽赵秋晓
作者：邓元奎
朝代：宋

文星陨向凤台城，凶讣传来验奠楹。
天若假年加富贵，人生梦枕做功名。
谪僊诗在晚唐重，坡老身亡两蜀轻。
豪迈如今存者几，惜乎吾道重伤情。
孟享仰瞻圣驾
作者：邓克中
朝代：宋

辇路春风锦绣张，裁红剪绿斗芬芳。
黄罗伞底瞻天表，万迭明霞捧太阳。
孟淳仰瞻圣驾
作者：邓克中
朝代：宋

辇路春风锦绣张，裁红剪绿斗芬芳。黄罗伞底瞻天表，万叠明霞捧太阳。
书乌龙山
作者：邓剡
朝代：宋
体裁：古风

岁云暮矣可奈何，云愁雨湿阴风多。林壑摧残海惊波，惨淡一色无山河。哀鸣嗷嗷旧枝柯，飞天不容忧虞罗。深山短景孤鸟过，会看明午风日和。
促拍丑奴儿（寿孟万户）
作者：邓剡
朝代：宋

睡起怯春寒。海棠花、开未开间。莫言春色三分二，朱颜绿鬓，栽花种竹，谁似群闲。
侯印旧家毡。早天边、飞诏催还。从今几岁岁称觞处，人如玉雪，花如锦绣，福寿如山。
八声甘州
作者：邓剡
朝代：宋
体裁：词

笑钗符、恰正带宜男。
还将寿花簪。
早风薰竹醉，松凉鹤健，午坐存庵。
三十六峰玉立，隔尘听玄谈。
何似人难老，三十才三。
闻得天边好语，第一流人物，偏重江南。
满玻璃春绿，十载爱棠甘。
青青鬓、尽堪图画，趁紫岩、年纪作枢参。
却归宴、瑶池未晚，荷日红酣。
八声甘州·寿胡存齐
作者：邓剡
朝代：宋

笑钗符、恰正带宜男。还将寿花簪。早风薰竹醉，松凉鹤健，午坐存庵。三十六峰玉立，隔麈听玄谈。何似人难老，三十才三。闻得天边好语，第一流人物，偏重江南。满玻璃春绿，十载爱棠甘。青青鬓、尽堪图画，趁紫岩、年纪作枢参。却归宴、瑶池未晚，荷日红酣。
八声甘州·笑钗符、恰正带宜男
作者：邓剡
朝代：宋

笑钗符、恰正带宜男。
还将寿花簪。
早风熏竹醉，松凉鹤健，午坐存庵。
三十六峰玉立，隔尘听玄谈。
何似人难老，三十才三。
闻得天边好语，第一流人物，偏重江南。
满玻璃春绿，十载爱棠甘。
青青鬓、尽堪图画，趁紫岩、年纪作枢参。
却归宴、瑶池未晚，荷日红酣。
八声甘州（寿胡存齐）
作者：邓剡
朝代：宋

笑钗符、恰正带宜男。还将寿花簪。早风薰竹醉，松凉鹤健，午坐存庵。三十六峰玉立，隔尘听玄谈。何似人难老，三十才三。
闻得天边好语，第一流人物，偏重江南。满玻璃春绿，十载受棠甘。青青鬓、尽堪图画，趁紫岩、年纪作枢参。却归宴、瑶池未晚，荷日红酣。
午坐后亭
作者：邓剡
朝代：宋
体裁：七言绝句

隔帘迟日午风微，社燕惊寒未肯归。读了丹经成默坐，时时一片杏花飞。
唐多令·雨过水明霞
作者：邓剡
朝代：宋
体裁：词

雨过水明霞。潮回岸带沙。叶声寒、飞透窗纱。堪恨西风吹世换，更吹我、落天涯。寂寞古豪华。乌衣日又斜。说兴亡、燕入谁家。惟有南来无数雁，和明月、宿芦花。
唐多令·雨过水明霞
作者：邓剡
朝代：宋
体裁：词

雨过水明霞，潮回岸带沙。叶声寒、飞透窗纱。堪恨西风吹世换，更吹我、落天涯。
寂寞古豪华，乌衣日又斜。说兴亡、燕入谁家。惟有南来无数雁，和明月、宿芦花。
夜闻风声归思浩然
作者：邓剡
朝代：宋

西风响高明树，乡梦去帆前。
稚子衡门下，先茔乱叶边。
老来多一出，归去恰经年。
海燕巢何晚，秋期落尔先。
夜闻风声归思浩然
作者：邓剡
朝代：宋
体裁：五言律诗

西风响高树，乡梦去帆前。稚子衡门下，先茔乱叶边。老来多一出，归去恰经年。海燕巢何晚，秋期落尔先。
好事近·寿刘须溪
作者：邓剡
朝代：宋

桃脸破初寒，笑问刘郎前度。为说贞元朝上，缥缈年桥午。百年方半日来多，且醉且吟去。须信剑南万首，胜侯封千户。
好事近·桃脸破初寒
作者：邓剡
朝代：宋
体裁：词

桃脸破初寒，笑问刘郎前度。
为说正元朝上，缥缈午桥午。
百年方半日来多，且醉且吟去。
须信剑南万首，胜侯封千户。
好事近（寿刘须溪）
作者：邓剡
朝代：宋

桃脸破初寒，笑问刘郎前度。为说正元朝上，缥缈年桥午。百年方半日来多，且醉且吟去。须信剑南万首，胜侯封千户。
念奴娇·冰澌
作者：邓剡
朝代：宋

琮琤何得，响空濛、却似鸣榔声沸。望里平江横雪岭，驾断虹梁渔市。若有神驱，如遵帝遣，瞬息层峦峙。南阳龙奋，滹沱凝合犹此。遥想苏武穷边，霜鸿夜渡，蒿目吟寒视。铁骑街枚还疾走，瑟瑟风摇旗帜。月白沙明，云凝地裂，四野悲徊至。羁魂牢落，我身今在何世。
念奴娇·水天空阔
作者：邓剡
朝代：宋
体裁：词

水天空阔，恨东风不惜、世间英物。
蜀鸟吴花残照里，忍见荒城颓壁。
铜雀春情，金人秋泪，此恨凭谁雪。
堂堂剑气，斗牛空认奇杰。
那信江海馀生，南行万里，不放扁舟发。
正为鸥盟留醉眼，细看涛声云灭。
睨柱吞嬴，回旗走懿，千古冲冠发。
伴人无寐，秦淮应是孤月。
报先寺
作者：邓剡
朝代：宋

我是人间未了僧，苍崖如梦昔经行。
炉中香愿犹余烬，石上精魂又一生。
绝嶂猿啼惊犬吠，四山屏合护钟声。
何当缘业人间满，孤拥秋衾坐五更。
报先寺
作者：邓剡
朝代：宋

我是人间未了僧，苍崖如梦昔经行。炉中香愿犹馀烬，石上精魂又一生。绝嶂猿啼惊犬吠，四山屏合护钟声。何当缘业人间满，孤拥秋衾坐五更。
挽唐如晦二首
作者：邓剡
朝代：宋

战艺时人北，受书吾道东。俊图开熟路，怒翼碍回风。勇往千人废，豪来一世空。深山埋玉气，得失付鸡虫。法护何妨短，元龙故自豪。交情如水淡，义气与秋高。贫不沾三釜，年方见二毛。魂兮如可返，通饮读离骚。
挽唐如晦二首
作者：邓剡
朝代：宋

法护何妨短，元龙故自豪。
交情如水淡，义气与秋高。
贫不沾三釜，年方见二毛。
魂兮如可返，痛饮读离骚。
挽唐如晦二首·其一
作者：邓剡
朝代：宋
体裁：五言律诗

战艺时人北，受书吾道东。俊图开熟路，怒翼碍回风。勇往千人废，豪来一世空。深山埋玉气，得失付鸡虫。
挽唐如晦二首·其二
作者：邓剡
朝代：宋

法护何妨短，元龙故自豪。交情如水淡，义气与秋高。贫不沾三釜，年方见二毛。魂兮如可返，通饮读离骚。
挽唐如晦二首·其二
作者：邓剡
朝代：宋

法护何妨短，元龙故自豪。
交情如水淡，义气与秋高。
贫不霑三釜，年方见二毛。
魂兮如可返，通饮读离骚。
挽文文山
作者：邓剡
朝代：宋

忆公泪悬河，九地无处泻。想公骑赤龙，请命苍梧野。世人醉生死，翻笑独醒者。焉知千载英，精爽皎不夜。义士无废兴，时运有代谢。念昔丧乱初，公骑使君马。奋袂起勤王，忼慨泪盈把。须臾三万众，如自九天下。灯棋书檄交，笑语杂悲咤。捧土障洪河，一绳维大厦。至哉朝宗性，百折终不舍。身北冠自南，血碧心肯化。颜钩凛忠劲，杜诗蔚骚雅。晋阳骨肉冤，东市刀兵解。精诚揭天日，气魄动夷夏。丈夫如此何，一死尤足怕。田横老宾客，白发馀息假。有时梦岩电，意悟当飘洒。非无中丞传，杀青自谁写。魂归哀江南，千秋俎乡社。
挽文文山
作者：邓剡
朝代：宋

忆公泪悬河，九地无此事泻。
想公骑赤龙，请命苍梧野。
世人醉生死，翻笑独醒者。
焉知千载英，精爽皎不夜。
义士无废兴，时运有代谢。
念昔丧乱初，公骑使君马。
奋袂起勤王，忼慨泪盈把。
须臾三万众，如自九天下。
灯棋书檄交，笑语杂悲咤。
捧土障洪河，一绳维大厦。
至哉朝宗性，百折终不舍。
身北冠自南，血碧心肯化。
颜钩凛忠劲，杜诗蔚骚雅。
晋阳骨肉冤，东市刀兵解。
精诚揭天日，气魄动夷夏。
丈夫如此何，一死尤足怕。
田横老宾客，白髮余息假。
有时梦岩电，意悟当飘洒。
非无中丞传，杀青自谁写。
魂归哀江南，千秋俎乡社。
挽文魁母齐魏国夫人三首
作者：邓剡
朝代：宋

客谈剪髻德，邻识断机心。梭壁风云早，谖春雨露深。安舆神物相，归旐路足钦。滂母犹难比，生儿振古今。色养从予季，全忠付伯兮。一心陵事汉，数语贾兴齐。海岭太多幸，崦嵫日遽西。犹怜兼国命，鸾诰湿金泥。两公兄弟我，我亦母夫人。侍疾番禺药，行封海道纶。孤穷空后死，俯仰欲谁亲。不尽西州泪，陶阡杳去尘。
挽文魁母齐魏国夫人三首
作者：邓剡
朝代：宋

色养从予季，全忠付伯兮。
一心陵事汉，数语贾兴刘。
海岭太多幸，崦嵫日遽西。
犹怜兼国命，鸾诰湿金泥。
挽文魁母齐魏国夫人三首·其一
作者：邓剡
朝代：宋
体裁：古风

客谈剪髻德，邻识断机心。梭壁风云早，谖春雨露深。安舆神物相，归旐路足钦。滂母犹难比，生儿振古今。
挽文魁母齐魏国夫人三首·其三
作者：邓剡
朝代：宋
体裁：古风

两公兄弟我，我亦母夫人。侍疾番禺药，行封海道纶。孤穷空后死，俯仰欲谁亲。不尽西州泪，陶阡杳去尘。
挽文魁母齐魏国夫人三首·其二
作者：邓剡
朝代：宋
体裁：古风

色养从予季，全忠付伯兮。一心陵事汉，数语贾兴齐。海岭太多幸，崦嵫日遽西。犹怜兼国命，鸾诰湿金泥。
挽李行甫
作者：邓剡
朝代：宋

倘使平生马少游，不将乡里博封侯。肯缘儿辈断屐齿，谁忆平生醉杖头。老去焉知尧壤力，乱来初识楚天忧。新坟似与欧阡近，许见衣冠夜月游。
挽李行甫
作者：邓剡
朝代：宋

落倘使平生马少游，不将乡里博封侯。
肯缘儿辈断屐齿，谁忆平生醉杖头。
老去焉知尧壤力，乱来初识楚天忧。
新坟似与欧阡近，许见衣冠夜月游。
挽李行甫
作者：邓剡
朝代：宋

落魄平生马少游，不将乡时博封侯。
肯缘儿辈断屐齿，谁忆平生醉杖头。
老去焉知尧壤力，乱来初识楚天忧。
新坟似与欧阡近，许见衣冠夜月游。
摊破南乡子·寿孟万户
作者：邓剡
朝代：宋
体裁：词

睡起怯春寒。海棠花、开未开间。莫言春色三分二，朱颜绿鬓，栽花种竹，谁似君闲。侯印旧家毡。早天边、飞诏催还。从今岁岁称觞处，人如玉雪，花如锦绣，福寿如山。
摸鱼儿·笑平生、布帆无恙
作者：邓剡
朝代：宋
体裁：词

笑平生、布帆无恙，堂堂稳送君去。江声悲壮崖殷血，曾是英雄行处。今亦古。甚一点东风，天不周郎与。城幡夜竖。几铜爵春残，战沙秋冷，华发遽如许。东坡老，千载风流两赋。馀音不绝如缕。临皋一笑三生梦，还认岷峨乡语。挥玉麈。尽不碍灯前，痛饮檐花雨。雪堂在否。管驾鹤归来，为君细赏，蝴蝶上阶句。
摸鱼儿（寿周耐轩府尹，是岁起义仓）
作者：邓剡
朝代：宋
体裁：词

问庐陵、米作何价。棠阴又绿今夏。活人手段依然在，独乐园中司马。初度也。算几处篝香，手额你多谢。风亭月榭。尽隐橘观棋，折荷筒酒，花竹秀而野。阶庭树，满目鱼鱼雅雅。千金难买清暇。纷纷征榷尘如梦，谁有似公闲者。天怎舍。趁绿鬓朱颜，须入凌烟画。海天不夜。管岁岁安期，采蒲为寿，高宴碧桃下。
文文山画像赞
作者：邓剡
朝代：宋
体裁：赞

目煌煌兮疏星晓寒，气英英兮晴雷殷山。头碎柱而璧完，血化碧而心丹。呜呼，谁谓斯人不在世间。
晓径
作者：邓剡
朝代：宋
体裁：古风

晓风吹众绿，中含露气清。振袂起行散，逍遥觉身轻。爱彼薝卜香，淡然无世情。依稀庞家女，提篮映篱行。虽无膏沐意，皓质玉雪明。相看味禅悦，何必话无生。
晓迳
作者：邓剡
朝代：宋

晓风吹众绿，中含露气清。
振袂起行散，逍遥觉身轻。
爱彼檐卜香，淡然无世情。
依稀庞家女，提篮映篱行。
虽无膏沐意，皓质玉雪明。
相看味禅悦，何必话无生。
暑夕
作者：邓剡
朝代：宋

暑夕不能寐，起坐林间亭。
啮鼠欺黑月，流萤乱飞星。
星河光淡泊，不辨草树青。
泥泥凉露下，稍稍残梦醒。
幽虫故儿女，私语如相譍。
邻钟自何来，迢迢入孤听。
暑夕
作者：邓剡
朝代：宋

暑夕不能寐，起坐林间亭。齧鼠欺黑月，流萤乱飞星。星河光淡泊，不辨草树青。泥泥凉露下，稍稍残梦醒。幽虫故儿女，私语如相应。邻钟自何来，迢迢入孤听。
暑夕
作者：邓剡
朝代：宋

暑夕不能寐，起坐林间亭。
齿鼠欺黑月，流萤乱飞星，
星河光淡泊，不辨草树青。
泥泥凉露下，稍稍残梦醒。
幽虫故儿女，私语如相应。
邻钟自何来，迢迢入孤听。
望夫山
作者：邓剡
朝代：宋
体裁：古风

朝望夫，暮望夫，一夕化作山石枯。潮水去却回，行人来不来。
木兰花慢·寿周耐轩府尹
作者：邓剡
朝代：宋

步凉飔绿野，□钟鼓、□园林。有骑竹更生，扶藜未老，歌舞棠阴。金鞭半横玉带，烨神人、风度五云深。大耐自应鹤骨，活人总是天心。寿蒲香晚尚堪斟。梧竹对潇森。早问道燕城，衣裁绣衮，台筑黄金。天瓢正消几滴，化中原、焦土作甘霖。却伴赤松未晚，碧桃花下横琴。
木兰花慢·步凉飔绿野
作者：邓剡
朝代：宋
体裁：词

步凉飔绿野，□锺鼓、□园林。
有骑竹更生，扶藜未老，歌舞堂阴。
金鞭半横玉带，烨神人、风度五云深。
大耐自应鹤骨，活人总是天心。
寿蒲香晚尚堪斟。
梧竹对潇森。
早问道燕城，衣裁绣衮，台筑黄金。
天瓢正消几滴，化中原、焦土作甘霖。
却伴赤松未晚，碧桃花下横琴。
步月
作者：邓剡
朝代：宋

皓月流华光，微霄暧虚碧。空庭四无人，及此美□夕。霏微弄香雾，淡荡舒玉色。离离花影斜，梢梢兰露滴。颓然意忘倦，欲起还自惜。春情谅难得，后夜空相忆。盈盈当春月，含情隔幽棂。好怀不自制，起坐可一庭。娟娟吐微云，迢迢映华星。不寝步芳阴，裴回惜娉娉。百虫未敢怨，卉木正葱青。馀光散草露，乃复似秋萤。
步月
作者：邓剡
朝代：宋

盈盈当春月，含情隔幽棂。
好怀不自制，起坐可一庭。
娟娟吐微云，迢迢映华星。
不寝步芳阴。裴回惜娉娉。
百虫未敢怨，卉木正葱青。
馀光散草露，乃复似秋萤。
步月·其一
作者：邓剡
朝代：宋
体裁：古风

皓月流华光，微霄暧虚碧。空庭四无人，及此美□夕。霏微弄香雾，淡荡舒玉色。离离花影斜，梢梢兰露滴。颓然意忘倦，欲起还自惜。春情谅难得，后夜空相忆。
步月·其二
作者：邓剡
朝代：宋

盈盈当春月，含情隔幽棂。好怀不自制，起坐可一庭。娟娟吐微云，迢迢映华星。不寝步芳阴，裴回惜娉娉。百虫未敢怨，卉木正葱青。馀光散草露，乃复似秋萤。
步月·其二
作者：邓剡
朝代：宋

盈盈当春月，含情隔幽櫺。
好怀自制，起坐可一庭。
娟娟吐微云，迢迢映华星。
不寝步芳阴，裴回惜娉娉。
百虫未敢怨，卉木正葱青。
余光散草露，乃復似秋萤。
浪淘沙·疏雨洗天晴
作者：邓剡
朝代：宋
体裁：词

疏雨洗天晴。
枕簟凉生。
井梧一叶做秋声。
谁念客身轻似叶，千里飘零。
梦断古台城。
月淡潮平。
便携酒访新亭。
不见当时王谢宅，烟草青青。
浪淘沙·疏雨洗天清
作者：邓剡
朝代：宋

疏雨洗天清，枕簟凉生。井桐一叶做秋声。谁念客身轻似叶，千里飘零？
梦断古台城，月淡潮平。便须携酒访新亭。不见当时王谢宅，烟草青青。
浪淘沙令·疏雨洗天清
作者：邓剡
朝代：宋
体裁：词

疏雨洗天晴。枕簟凉生。井梧一叶做秋声。谁念客身轻似叶，千里飘零。梦断古台城。月淡潮平。便须携酒访新亭。不见当时王谢宅，烟草青青。
满江红
作者：邓剡
朝代：宋

王母仙桃，亲曾醉、九重春色。谁信道、鹿衔花去，浪翻鳌阙。眉锁娇娥山宛转，髻梳堕马云敧侧。恨风沙、吹透汉宫衣，馀香歇。霓裳散，庭花灭。昭阳燕，应难说。想春深铜雀，梦残啼血。空有琵琶传出塞，更无环佩鸣归月。又争知、有客夜悲歌，壶敲缺。酹酒天山，今方许、征鞍少歇。凭铁胁、千磨百炼，丈夫功烈。整顿乾坤非异事，云开万里歌明月。笑向来、和议总蛙鸣，何关切。铙吹动，袍生雪。军威壮，笳声灭。念祖宗养士，忍教残缺。洛鼎无亏谁敢问，幕南薄洒膻腥血。快三朝、慈孝格天心，安陵阙。
满江红·其一
作者：邓剡
朝代：宋
体裁：词

王母仙桃，亲曾醉、九重春色。谁信道、鹿衔花去，浪翻鳌阙。眉锁娇娥山宛转，髻梳堕马云欹侧。恨风沙、吹透汉宫衣，馀香歇。霓裳散，庭花灭。昭阳燕，应难说。想春深铜雀，梦残啼血。空有琵琶传出塞，更无环佩鸣归月。又争知、有客夜悲歌，壶敲缺。
满江红·其二
作者：邓剡
朝代：宋

酹酒天山，今方许、征鞍少歇。凭铁胁、千磨百炼，丈夫功烈。整顿乾坤非异事，云开万里歌明月。笑向来、和议总蛙鸣，何关切。铙吹动，袍生雪。军威壮，笳声灭。念祖宗养士，忍教残缺。洛鼎无亏谁敢问，幕南薄洒膻腥血。快三朝、慈孝格天心，安陵阙。
满江红·王母仙桃
作者：邓剡
朝代：宋
体裁：词

王母仙桃，亲曾醉、九重春色。谁信道、鹿衔花去，浪翻鳌阙。眉锁娇娥山宛转，髻梳堕马云敧侧。恨风沙、吹透汉宫衣，馀香歇。霓裳散，庭花灭。昭阳燕，应难说。想春深铜雀，梦残啼血。空有琵琶传出塞，更无环佩鸣归月。又争知、有客夜悲歌，壶敲缺。
满江红·王母仙桃
作者：邓剡
朝代：宋

王母仙桃，亲曾醉、九重春色。谁信道、鹿衔花去，浪翻鳌阙。眉锁娇娥山宛转，髻梳堕马云欹侧。恨风沙、吹透汉宫衣，余香歇。
霓裳散，庭花灭。昭阳燕，应难说。想春深铜雀，梦残啼血。空有琵琶传出塞，更无环佩鸣归月。又争知、有客夜悲歌，壶敲缺。
烛影摇红·郢雪歌高
作者：邓剡
朝代：宋

郢雪歌高，天教鹤子参鸣和。
熏风旌节瑞华□，光动垂弧左。
早是烟楼撞破。
更明珠、重添一颗。
镜容中夜，摩顶欣然，石麟天堕。
未羡眉山，两峰儿子中峰我。
推贤世世珥金貂，何况阴功大。
欲写弄獐书贺。
愧无功、难消玉果。
摩挲老眼，曾识英雄，试啼则个。
烛影摇红·雪楼得次子，行台时治金陵
作者：邓剡
朝代：宋
体裁：词

郢雪歌高，天教鹤子参鸣和。薰风旌节瑞华□，光动垂弧左。早是烟楼撞破。更明珠、重添一颗。镜容中夜，摩顶欣然，石麟天堕。未羡眉山，两峰儿子中峰我。推贤世世珥金貂，何况阴功大。欲写弄獐书贺。愧无功、难消玉果。摩挲老眼，曾识英雄，试啼则个。
疏影·笋薄之平江
作者：邓剡
朝代：宋
体裁：词

瑶尊蘸翠。短长亭送别，风恋晴袂。腊树迎春，一路清寒，能消几日羁思。霜华不惜阳关柳，悄莫系、行人嘶骑。对梅花、一笑分携，胜约别来相寄。人物仙蓬妙韵，瑞鸾敛迅翼，聊憩香枳。见说使君，好语先传，付与芙蓉清致。客来欲问荆州事，但细语、岳阳楼记。梦故人、剪烛西窗，已隔洞庭烟水。
疏影（笋薄之平江）
作者：邓剡
朝代：宋

瑶尊蘸翠。短长亭送别，风恋晴袂。腊树迎春，一路清寒，能消几日羁思。霜华不惜阳关柳，悄莫系、行人嘶骑。对梅花、一笑分携，胜约别来相寄。人物仙蓬妙韵，瑞鸾敛迅翼，聊憩香枳。见说使君，好语先传，付与芙蓉清致。客来欲问荆州事，但细语、岳阳楼记。梦故人，剪烛西窗，已隔洞庭烟水。
砻山
作者：邓剡
朝代：宋

斜阳客如画，路围丛薄间。
惊禽忽冲起，似石投前山。
砻山
作者：邓剡
朝代：宋

斜阳客如画，路转丛薄间。惊禽忽冲起，似石投前山。
砻山
作者：邓剡
朝代：宋

斜阳客如画，路转丛薄间。
惊禽忽衝起，似石投前山。
简寂观
作者：邓剡
朝代：宋

一径两山合，迢迢入空青。前横交剑流，后倚叠云屏。平生三笑图，此日丹元庭。双瀑隐如画，可玩不可听。东瀑更飘洒，珠玑落青冥。丹井久湮芜，蜕骨何由灵。何年老鹤归，松桧语丁宁。苦竹不肯笋，知此味甘馨。秋深石坛冷，液液枕参横。
简寂观
作者：邓剡
朝代：宋

一径两山合，迢迢入青空。
前横交剑流，后倚迭云屏。
平生三笑图，此日丹元庭。
双瀑隐如画，可玩不可听。
东瀑更飘洒，珠玑落青冥。
丹井久湮芜，蜕骨何由灵。
何年老鹤归，松桧语丁宁。
苦竹不肯笋，知此味甘馨。
秋深石坛冷，液液枕参横。
简寂观
作者：邓剡
朝代：宋

一迳两山合，迢迢入青空。
前横交剑流，后倚叠云屏。
平生三笑图，此日丹元庭。
双瀑隐如画，可玩不可听。
东瀑更飘洒，珠玑落青冥。
丹井久湮芜，蜕骨何由灵。
何年老鹤归，松桧语丁宁。
苦竹不肯笋，知此味甘馨。
秋深石坛冷，液液枕参横。
跋刘敏叔画杨诚斋先生探梅图
作者：邓剡
朝代：宋
体裁：七言绝句

夜起诗翁吟骨健，雪寒梅瘦月初生。谁教霜月闲描画，景物和人成五清。
避乱至乌岩山赠承节赵公
作者：邓剡
朝代：宋
体裁：七言律诗

流水桃花又避秦，诛茅西崦结为邻。如公尚友浮丘伯，顾我早师梅子真。棋酒从容新里社，衣冠萧散古遗民。他年史传收芳迹，应许牵联作隐人。
酹江月·驿中言别
作者：邓剡
朝代：宋

水天空阔，恨东风不惜世间英物。蜀鸟吴花残照里，忍见荒城颓壁。铜雀春情，金人秋泪，此恨凭谁雪？堂堂剑气，斗牛空认奇杰。
那信江海余生，南行万里，属扁舟齐发。正为鸥盟留醉眼，细看涛生云灭。睨柱吞嬴，回旗走懿，千古冲冠发。伴人无寐，秦淮应是孤月。
酹江月·驿中言别友人
作者：邓剡
朝代：宋

水天空阔，恨东风不惜世间英物。蜀鸟吴花残照里，忍见荒城颓壁。铜雀春情，金人秋泪，此恨凭谁雪。堂堂剑气，斗牛空认奇杰。
那信江海余生，南行万里，属扁舟齐发。正为鸥盟留醉眼，细看涛生云灭。睨柱吞嬴，回旗走懿，千古冲冠发。伴人无寐。秦淮应是孤月。
霜天晓角·蛮烟塞雪
作者：邓剡
朝代：宋
体裁：词

蛮烟塞雪。天老梅花骨。还着锦衣游戏，清江上、管风月。
木兰归海北。竹梧侵户碧。三十六峰苍玉，驾白鹿、友仙客。
霜天晓角（寿文文溪，时守清江）
作者：邓剡
朝代：宋
体裁：词

蛮烟塞雪。天老梅花骨。还著锦衣游戏，清江上、管风月。木兰归海北。竹梧侵户碧。三十六峰苍玉，驾白鹿、友仙客。
题龙山钟
作者：邓剡
朝代：宋
体裁：古风

丰山背后钟，霜月平原定。夜半响鲸音，隐隐天地应。山灵鹤梦醒，独听还独咏。萧萧蓬蒿中，收入杜陵径。
鹧鸪
作者：邓剡
朝代：宋
体裁：古风

行不得也哥哥。瘦妻弱子羸牸驮，天长地阔多网罗。南音渐少北音多，肉飞不起可奈何。行不得也哥哥。
钤冈早行
作者：邓南秀
朝代：宋

渔照灭不灭，水光空复空。疏钟五更月，残梦万松风。沆瀣虚无外，凄清顷刻中。火轮欲飞动，滟滟紫霄东。
钤冈早行
作者：邓南秀
朝代：宋

渔照灭不灭，水光空復空。
疏钟五更月，残梦万松风。
沆瀣虚无外，凄清顷刻中。
火轮欲飞动，滟滟紫霄东。
黄山杂咏·丹霞峰
作者：邓宗度
朝代：宋
体裁：五言绝句

绮段堆青壁，点缀秋颜色。几使晓来风，纵横裁不得。
黄山杂咏·桃花峰
作者：邓宗度
朝代：宋

刘阮辞世尘，桃花谁复主。无计殢春风，一夜零红雨。
黄山杂咏·桃花峰
作者：邓宗度
朝代：宋

刘阮辞世尘，桃花谁復主。
无计殢春风，一夜零红雨。
黄山杂咏·滴水岩
作者：邓宗度
朝代：宋
体裁：五言绝句

石壁碎寒流，行人暮已愁。更倾风月耳，无水不生秋。
黄山杂咏·石床峰
作者：邓宗度
朝代：宋
体裁：五言绝句

原非人力建，造化琢磨成。一枕游仙梦，蟾波白昼生。
黄山杂咏·石门峰
作者：邓宗度
朝代：宋
体裁：五言绝句

暮云无意锁，春草岂能关。何事栖霞客，从兹去不还。
黄山杂咏·祥符寺
作者：邓宗度
朝代：宋
体裁：五言绝句

云水最饶处，轮蹄无到时。夜蟾生佛面，春雪印僧眉。
黄山杂咏·苍豹
作者：邓宗度
朝代：宋

却隐他山雾，来眠此洞云。区区麛鹿辈，战栗敢子群。
黄山杂咏·苍豹
作者：邓宗度
朝代：宋

却隠他山雾，来眠此洞云。
区区麛鹿辈，战栗敢子群。
句
作者：邓希恕
朝代：宋

龟鹤与羣同寿隽，貂蝉相映半时贤。
句
作者：邓希恕
朝代：宋

龟鹤与群同寿隽，貂蝉相映半时贤。
游道岩观
作者：邓希恕
朝代：宋

乘云不到玉皇家，岩上仙桃几度花。今日喜偕三益友，看来丹灶炼黄芽。石敲新火煮云腴，细讲濂溪太极图。此去不知千载后，有人来讲此图无。
游道岩观·其一
作者：邓希恕
朝代：宋

乘云不到玉皇家，岩上仙桃几度花。
今日喜偕三益友，看来丹竈炼黄芽。
游道岩观有引
作者：邓希恕
朝代：宋

乘云不到玉皇家，岩上仙桃几度花。今日喜偕三益友，看来丹灶炼黄芽。
游道岩观有引
作者：邓希恕
朝代：宋
体裁：七言绝句

石敲新火煮云腴，细讲濂溪太极图。此去不知千载后，有人来讲此图无。
绝命诗
作者：邓得遇
朝代：宋
体裁：四言诗

宋室忠臣，邓氏孝子。不忍偷生，宁甘溺死。彭咸故居，乃吾潭府。屈公子平，乃吾伴侣。优哉悠哉，吾得其所。
绝命诗
作者：邓得遇
朝代：宋

宋室忠臣，邓氏孝子。
不忍偷生，宁甘溺死。
鼓咸故居，乃吾潭府。
屈公子平，乃吾伴侣。
优哉悠哉，吾得其所。
慈相寺
作者：邓德秀
朝代：宋
体裁：七言律诗

小桥横过一溪长，因访梅花到上方。山到尽时逢怪石，楼于高处带斜阳。殿经几劫壁多坏，碑刻前贤诗数章。三百年前钟尚在，可怜阅遍几兴亡。
与文潜无咎对榻夜话达旦
作者：邓忠臣
朝代：宋
体裁：七言绝句

书窗灯火夜深明，窗外萧萧雨叶声。对榻不眠谈往事，紞如五鼓过严城。
中秋月
作者：邓忠臣
朝代：宋
体裁：七言绝句

寂寥无声月亭午，蟾蜍通津堕清露。明星烂烂今何稀，美人荧荧隔烟雾。
再谢周颙之句二首
作者：邓忠臣
朝代：宋

眼看秋雁歌汾水，心到阳关唱渭城。却被维摩居士笑，海潮音作断肠声。秋日照歌淮上舫，春花引醉福昌城。何如阊阖门西北，卧听秋风枕畔声。
再谢周颙之句二首·其一
作者：邓忠臣
朝代：宋

眼看秋雁歌汾水，心到阳关唱渭城。却被维摩居士笑，海潮音作断肠声。
再谢周颙之句二首·其一
作者：邓忠臣
朝代：宋

眼看秋雁歌汾水，心到阳闗唱渭城。
却被维摩居士笑，海潮音作断肠声。
再谢周颙之句二首·其二
作者：邓忠臣
朝代：宋
体裁：七言绝句

秋日照歌淮上舫，春花引醉福昌城。何如阊阖门西北，卧听秋风枕畔声。
初伏大雨戏呈无咎四首
作者：邓忠臣
朝代：宋

大明放朝官避暑，长廊翛翛绝尘土。汉家宫殿敞千门，紫阁拖云洒甘雨。雷恲电笑洗蒸郁，荡荡青天滑流乳。忆昨三年田舍中，六月正服农家苦。岂望生还直旧庐，得见张晁说新语。初听钧天骤窃抃，正似声闻躩起舞。喜乘初凉与晤歌，不忧庭潦垫垣户。径携斗酒相就醉，更置双鲤充君俎。汗流龟趺如炊釜，蜉蝣飞空蚁运土。眼看纤云上太清，曾不崇朝八荒雨。金柔火老旱太甚，咀嚼冰雪如饧乳。丰隆列缺及时来，苍生解除焦焚苦。张侯不辞茅屋漏，倚柱长吟可人语。爱君豪猛为君和，抚剑悲歌终起舞。南城酒垆醅新泼，不独黄公当门户。满酤鸱夷极欢酌，细摘园蔬供鼎俎。突洽尘鱼生甑釜，十年都城困风土。不辞挥汗过三伏，败屋怯听滂沱雨。张侯作诗召清风，渴读如饮雪山乳。笑我形容太瘦生，我亦悔前用心苦。晁子迭唱亦起予，两人终日同堂语。奈何拘学技艺穷，跛鳖欲趁骕骦舞。魁然围腹贮文史，朝来气爽宽酒户。为君急置槎头鳊，缕翠霖红落雕俎。神龟不识烹鱼釜，生潜深渊长黄土。谁令误落鱼网中，白昼冥冥作雷雨。嗟予蟠然别旧隐，空岩无人滴钟乳。松菊满山胡不归，愿同妻子忍攻苦。长歌漫漫何时旦，起坐中夜私自语。茅茨十九漏如渑，谁知华堂醉歌舞。山中吾庐归去来，峰插翠玉朝南户。注目操刀必割时，尸祝何烦越尊俎。
初伏大雨戏呈无咎四首·其一
作者：邓忠臣
朝代：宋

大明放朝官避暑，长廊翛翛绝尘土。汉家宫殿敞千门，紫阁拖云洒甘雨。雷恲电笑洗蒸郁，荡荡青天滑流乳。忆昨三年田舍中，六月正服农家苦。岂望生还直旧庐，得见张晁说新语。初听钧天骤窃抃，正似声闻躩起舞。喜乘初凉与晤歌，不忧庭潦垫垣户。径携斗酒相就醉，更置双鲤充君俎。
初伏大雨戏呈无咎四首·其一
作者：邓忠臣
朝代：宋

大明放朝官避暑，长廊翛翛绝尘土。
汉家宫殿敞千门，紫阁拖云洒甘雨。
雷恲电笑洗蒸郁，荡荡青天滑流乳。
忆昨三年田舍中，六月正服农家苦。
岂望生还直旧庐，得见张晁说新语。
初听钧天骤窃抃，正似声闻躩起舞。
喜乘初凉与晤歌，不忧庭潦垫垣户。
径携斗酒相就醉，更置双鲤充君爼。
初伏大雨戏呈无咎四首·其三
作者：邓忠臣
朝代：宋

突洽尘鱼生甑釜，十年都城困风土。不辞挥汗过三伏，败屋怯听滂沱雨。张侯作诗召清风，渴读如饮雪山乳。笑我形容太瘦生，我亦悔前用心苦。晁子迭唱亦起予，两人终日同堂语。奈何拘学技艺穷，跛鳖欲趁骕骦舞。魁然围腹贮文史，朝来气爽宽酒户。为君急置槎头鳊，缕翠霖红落雕俎。
初伏大雨戏呈无咎四首·其三
作者：邓忠臣
朝代：宋

突洽尘鱼生甑釜，十年都城困风土。
不辞挥汗过三伏，败屋怯听滂沱雨。
张侯作诗召清风，渴读如饮雪山乳。
笑我形容太瘦生，我亦悔前用心苦。
晁子迭唱亦起予，两人终日同堂语。
奈何拘学技艺穷，跛鼈欲趁骕骦舞。
魁然围腹贮文史，朝来气爽寛酒户。
为君急置槎头鳊，缕翠霖红落雕爼。
初伏大雨戏呈无咎四首·其二
作者：邓忠臣
朝代：宋

汗流龟趺如炊釜，蜉蝣飞空蚁运土。
眼看纎云上太清，曾不崇朝八荒雨。
金柔火老旱太甚，咀嚼冰雪如饧乳。
丰隆列缺及时来，苍生解除焦焚苦。
张侯不辞茅屋漏，倚柱长吟可人语。
爱君豪猛为君和，抚剑悲歌终起舞。
南城酒垆醅新泼，不独黄公当门户。
满酤鸱夷极懽酌，细摘园蔬供鼎爼。
初伏大雨戏呈无咎四首·其二
作者：邓忠臣
朝代：宋

汗流龟趺如炊釜，蜉蝣飞空蚁运土。眼看纤云上太清，曾不崇朝八荒雨。金柔火老旱太甚，咀嚼冰雪如饧乳。丰隆列缺及时来，苍生解除焦焚苦。张侯不辞茅屋漏，倚柱长吟可人语。爱君豪猛为君和，抚剑悲歌终起舞。南城酒垆醅新泼，不独黄公当门户。满酤鸱夷极欢酌，细摘园蔬供鼎俎。
初伏大雨戏呈无咎四首·其四
作者：邓忠臣
朝代：宋

神龟不识烹鱼釜，生潜深渊长黄土。谁令误落鱼网中，白昼冥冥作雷雨。嗟予蟠然别旧隐，空岩无人滴钟乳。松菊满山胡不归，愿同妻子忍攻苦。长歌漫漫何时旦，起坐中夜私自语。茅茨十九漏如渑，谁知华堂醉歌舞。山中吾庐归去来，峰插翠玉朝南户。注目操刀必割时，尸祝何烦越尊俎。
初伏大雨戏呈无咎四首·其四
作者：邓忠臣
朝代：宋

神龟不识烹鱼釜，生潜深渊长黄土。
谁令误落鱼网中，白昼冥冥作雷雨。
嗟予蟠然别旧隐，空岩无人滴钟乳。
松菊满山胡不归，愿同妻子忍攻苦。
长歌漫漫何时旦，起坐中夜私自语。
茅茨十九漏如渑，谁知华堂醉歌舞。
山中吾庐归去来，峰插翠玉朝南户。
注目操刀必割时，尸祝何烦越尊爼。
初入试院
作者：邓忠臣
朝代：宋
体裁：七言律诗

东门骢马止行行，被诏秋闱阅俊英。三岛隔云天北极，万灯明路国西城。人閒聊假诗书乐，地远还闻市井声。一夜凉风起阊阖，月中应有桂枝生。
同舍问及故山景物用钟字韵诗以答
作者：邓忠臣
朝代：宋

吾庐高对玉池峰，日听诸天奏鼓钟。
海外鹤归青嶂觉，洞中花落碧溪逢。
翻经夜对高禅请，采叶晨邀老圃从。
说与羣仙如画出，纷然归思乱云浓。
同舍问及故山景物用钟字韵诗以答
作者：邓忠臣
朝代：宋

吾庐高对玉池峰，日听诸天奏鼓钟。海外鹤归青嶂觉，洞中花落碧溪逢。翻经夜对高禅请，采叶晨邀老圃从。说与群仙如画出，纷然归思乱云浓。
和文潜嘲无咎夜起明灯诵予诗
作者：邓忠臣
朝代：宋
体裁：七言绝句

参横月转与天高，归士飞心忆大刀。故作楚吟排滞思，吟成风叶更萧骚。
和胡宿韵寄蒋之奇
作者：邓忠臣
朝代：宋

梦罢静思岩野回，何心商鼎作羹梅。东门祖帐新光宠，北斗枢星旧冠魁。无故弟兄真可乐，相忘父子总多才。扁舟若向东吴去，几杖何由日夕陪。独步文章妙一台，都门便欲挂冠回。已怜天上三台路，未尽人间八斗才。坐幄每闻千里胜，占云初见四夷来。我公莫作遄归想，衣笥行看衮绣开。
和胡宿韵寄蒋之奇·其一
作者：邓忠臣
朝代：宋

梦罢静思岩野回，何心商鼎作羹梅。东门祖帐新光宠，北斗枢星旧冠魁。无故弟兄真可乐，相忘父子总多才。扁舟若向东吴去，几杖何由日夕陪。
和胡宿韵寄蒋之奇·其一
作者：邓忠臣
朝代：宋

梦罢静思岩野迴，何心商鼎作羹梅。
东门祖帐新光宠，北斗枢星旧冠魁。
无故弟兄真可乐，相忘父子总多才。
扁舟若向东吴去，几杖何由日夕陪。
和胡宿韵寄蒋之奇·其二
作者：邓忠臣
朝代：宋

独步文章妙一台，都门便欲挂冠回。已怜天上三台路，未尽人间八斗才。坐幄每闻千里胜，占云初见四夷来。我公莫作遄归想，衣笥行看衮绣开。
和胡宿韵寄蒋之奇·其二
作者：邓忠臣
朝代：宋

独步文章妙一台，都门便欲挂冠迴。
已怜天上三台路，未尽人间八斗才。
坐幄每闻千里胜，占云初见四夷来。
我公莫作遄归想，衣笥行看衮绣开。
和蔡肇慎思说家山之胜用其语得诗
作者：邓忠臣
朝代：宋

野桥随岸架，茅屋依林修。
木落吟霜狖，云晴舞雪鸥。
山屏当户列，瀑布入溪流。
只合樵歌唱，何因得蔡讴。
和蔡肇慎思说家山之胜用其语得诗
作者：邓忠臣
朝代：宋

野桥随岸架，茅屋依林脩。木落吟霜狖，云晴舞雪鸥。山屏当户列，瀑布入溪流。只合樵歌唱，何因得蔡讴。
夜听无咎文潜对榻诵诗响应达旦钦服雄俊辄用九日诗韵奉贻
作者：邓忠臣
朝代：宋
体裁：七言律诗

连床交语响舂容，激楚评骚彻晓钟。绕宅金丝神共听，满潭雷雨剑初逢。信知自有江山助，便欲长操几杖从。俱是年家情不浅，依兰应许丐香浓。
天启有少年真喜事之句用其韵和
作者：邓忠臣
朝代：宋

慷慨论边事，飘萧动礼闱。贵须金印绾，老要玉关归。食酪便榆塞，鸣铙惯铁衣。悬知雄辩在，志愿未应违。
天启有少年真喜事之句用其韵和
作者：邓忠臣
朝代：宋

慷慨论边事，飘萧动礼闱。
贵须金印绾，老要玉闗归。
食酪便榆塞，鸣铙惯鐡衣。
悬知雄辩在，志愿未应违。
奉答张文潜戏赠
作者：邓忠臣
朝代：宋

拚老工诗恨不高，苦心错玉与砻刀。
正如天禄秋风夜，剔尽寒灯着广骚。
奉答张文潜戏赠
作者：邓忠臣
朝代：宋

拚老工诗恨不高，苦心错玉与砻刀。正如天禄秋风夜，剔尽寒灯著广骚。
奉酬
作者：邓忠臣
朝代：宋

秋闱深锁觉愁多，赖有英游玉趾过。日望高楼吟楚月，梦随明月到湘罗。南宫曾看挥华藻，西馆还来共笑歌。六稔飞光如过隙，人生谁奈老催何。试场未动文书静，官舍相联步履过。千丈苍波争倚薄，十围便腹有森罗。登临已结骚人恨，填委终翻劳者歌。后夜中秋佳月色，惟予不饮奈明何。
奉酬·其一
作者：邓忠臣
朝代：宋

秋闱深鎻觉愁多，赖有英游玉趾过。
日望高楼吟楚月，梦随明月到湘罗。
南宫曾看挥华藻，西馆还来共笑歌。
六稔飞光如过隙，人生谁奈老催何。
奉酬·其一
作者：邓忠臣
朝代：宋

秋闱深锁觉愁多，赖有英游玉趾过。日望高楼吟楚月，梦随明月到湘罗。南宫曾看挥华藻，西馆还来共笑歌。六稔飞光如过隙，人生谁奈老催何。
奉酬·其二
作者：邓忠臣
朝代：宋
体裁：七言律诗

试场未动文书静，官舍相联步履过。千丈苍波争倚薄，十围便腹有森罗。登临已结骚人恨，填委终翻劳者歌。后夜中秋佳月色，惟予不饮奈明何。
寄次张弟
作者：邓忠臣
朝代：宋

猫头竹叶细檀栾，新笋如椽日满盘。
寄语儿童莫多取，来春从上万余竿。
寄次张弟
作者：邓忠臣
朝代：宋

猫头竹叶细檀栾，新笋如椽日满盘。寄语儿童莫多取，来春从上万馀竿。
小诗戏无咎
作者：邓忠臣
朝代：宋
体裁：七言绝句

文书盈几法筵埋，香火秋来愿稍乖。得似鹿门携手去，定随绣佛镇长斋。
已未年春与伯时较试南宫同年被命者六人今兹西馆唯同伯时一人而已因书奉呈
作者：邓忠臣
朝代：宋

十载京师五校文，并游多已据通津。
再来更鎻城西馆，检点同年只一人。
已未年春与伯时较试南宫同年被命者六人今兹西馆唯同伯时一人而已因书奉呈
作者：邓忠臣
朝代：宋
体裁：七言绝句

十载京师五校文，并游多已据通津。再来更锁城西馆，检点同年只一人。
感兴復用钟字韵戏呈同舍
作者：邓忠臣
朝代：宋
体裁：七言律诗

五年湘水听霜枫，长乐初闻此夜钟。辽鹤亦知华表在，仙棋犹许烂柯逢。蓬山道藏聊为戏，石室真游久欲从。便拟作歌招隐去，人间得意不须浓。
敬次无咎来韵抒写素怀兼呈文潜天启伯时仲远
作者：邓忠臣
朝代：宋

梁宋吴楚各异方，交情一契不相忘。
况乃颜色琼枝芳，石渠金马从诸郎。
我从潇湘烟水长，江湖饫见山色苍。
扣舷弄月浩歌狂，朅来滥吹崇贤堂。
储胥乍骇緑沉枪，击鼓震砻庸蜀羌。
爰居受飨谋非臧，悔辞卑飞斑竹岗。
终日獭祭书绕床，故山秋菊英可粮。
西风梦挂南斗旁，翠蚪绛螭交首骧。
坐看楼阙照天隍，壮心郁律军腾装。
弢弓卧甲气不扬，挥斤欲斵？人亡。
剑价倚待风胡偿，云间邂逅得智囊。
洞庭钧天奏帝乡，慷慨奋激万夫行。
天路灭没飞骕骦，张侯同声羽应商。
蓬莱方丈屋连房，海口澜翻议百王。
太乙下照青藜光，要我挟椠弄铅黄。
四库颠倒翻芸香，蔡卿有来安西凉。
慨慕玉闗归献觞，同官李柳并翱翔。
鸾和节奏声央央，谁其力荐慰所望。
九阍白日无雪霜，垂光虹霓急草章。
沉冥清远雨蜀庄，人间势利本不忙。
麒麟鸑鷟国珍祥，每恨官隔西掖墻。
可使簸扬挹酒浆，不似箕斗名虚张。
敬次无咎来韵抒写素怀兼呈文潜天启伯时仲远
作者：邓忠臣
朝代：宋

梁宋吴楚各异方，交情一契不相忘。况乃颜色琼枝芳，石渠金马从诸郎。我从潇湘烟水长，江湖饫见山色苍。扣舷弄月浩歌狂，朅来滥吹崇贤堂。储胥乍骇绿沉枪，击鼓震砻庸蜀羌。爰居受飨谋非臧，悔辞卑飞斑竹岗。终日獭祭书绕床，故山秋菊英可粮。西风梦挂南斗旁，翠虬绛螭交首骧。坐看楼阙照天隍，壮心郁律军腾装。韬弓卧甲气不扬，挥斤欲斲獶人亡。剑价倚待风胡偿，云间邂逅得智囊。洞庭钧天奏帝乡，慷慨奋激万夫行。天路灭没飞骕骦，张侯同声羽应商。蓬莱方丈屋连房，海口澜翻议百王。太乙下照青藜光，要我挟椠弄铅黄。四库颠倒翻芸香，蔡卿有来安西凉。慨慕玉关归献觞，同官李柳并翱翔。鸾和节奏声央央，谁其力荐慰所望。九阍白日无雪霜，垂光虹霓急草章。沉冥清远雨蜀庄，人间势利本不忙。麒麟鸑鷟国珍祥，每恨官隔西掖墙。可使簸扬挹酒浆，不似箕斗名虚张。
曹子方用釜俎字韵赋诗见遗予洎张文潜晁无咎蔡天启因以奉酬并示四友
作者：邓忠臣
朝代：宋

长爱陈思咏萁釜，几年不见徂南土。
朅来相逢翰墨场，夜窗共听空阶雨。
跃马蔡卿能啮肥，好书张侯期饮乳。
晁令知从博士迁，智囊不厌传经苦。
于兹邂逅如夙契，睠我劬劳勤晤语。
诗成乍变龙虎文，笔落更惊鸾鳯舞。
我将隐遁山林姿，公等整顿干坤户。
分同斥鷃抢榆枋，难伴牺牛登鼎俎。
曹子方用釜俎字韵赋诗见遗予洎张文潜晁无咎蔡天启因以奉酬并示四友
作者：邓忠臣
朝代：宋

长爱陈思咏萁釜，几年不见徂南土。朅来相逢翰墨场，夜窗共听空阶雨。跃马蔡卿能齧肥，好书张侯期饮乳。晁令知从博士迁，智囊不厌传经苦。于兹邂逅如夙契，眷我劬劳勤晤语。诗成乍变龙虎文，笔落更惊鸾凤舞。我将隐遁山林姿，公等整顿乾坤户。分同斥鴳抢榆枋，难伴牺牛登鼎俎。
未试即事杂书率用秋日同文馆为首句三首
作者：邓忠臣
朝代：宋

秋日同文馆，沉沉锁棘闱。捲帘襟乍快，攲枕梦先归。骤雨忧环堵，回风喜裌衣。十年经五试，抚事意多违。秋日同文馆，人閒景自长。重帘朝气入，嘉木午阴凉。朝市喧聊避，山林兴未忘。频添绕炉水，还与试香方。秋日同文馆，重门静不开。云随鸿影去，风送乐声来。插架书千轴，论文酒百杯。脱花陈叶满，还是作愁媒。
未试即事杂书率用秋日同文馆为首句三首·其一
作者：邓忠臣
朝代：宋

秋日同文馆，沉沉鎻棘闱。
捲帘襟乍快，欹枕梦先归。
骤雨忧环堵，回风喜夹衣。
十年经五试，抚事意多违。
未试即事杂书率用秋日同文馆为首句三首·其一
作者：邓忠臣
朝代：宋

秋日同文馆，沉沉锁棘闱。捲帘襟乍快，攲枕梦先归。骤雨忧环堵，回风喜裌衣。十年经五试，抚事意多违。
未试即事杂书率用秋日同文馆为首句三首·其三
作者：邓忠臣
朝代：宋
体裁：五言律诗

秋日同文馆，重门静不开。云随鸿影去，风送乐声来。插架书千轴，论文酒百杯。脱花陈叶满，还是作愁媒。
未试即事杂书率用秋日同文馆为首句三首·其二
作者：邓忠臣
朝代：宋
体裁：五言律诗

秋日同文馆，人閒景自长。重帘朝气入，嘉木午阴凉。朝市喧聊避，山林兴未忘。频添绕炉水，还与试香方。
欲知归期近呈天启
作者：邓忠臣
朝代：宋

欲知归期近，行行重携手。掖垣隔华省，明日难邂逅。作者六七人，峥嵘竦神秀。藏蛰龙虎姿，风云即腾吼。嗟予自迟暮，老骥伏閒厩。夺珠不量力，揽臂犯牙口。平生辛苦行，何足为已有。政似逢毛嫱，归憎孟光丑。
欲知归期近呈天启
作者：邓忠臣
朝代：宋

欲知归期近，行行重携手。
掖垣隔华省，明日难邂逅。
作者六七人，峥嵘竦神秀。
藏蛰龙虎姿，风云即腾吼。
嗟予自迟暮，老骥伏閒廐。
夺珠不量力，揽臂犯牙口。
平生辛苦行，何足为已有。
政似逢毛嫱，归憎孟光丑。
漫兴成章屡蒙子方宠和更辱赠句辄用奉酬
作者：邓忠臣
朝代：宋
体裁：七言律诗

声名词藻竞骎骎，不负平生许与心。呜凤自须谐玉磬，野麋祗合恋云林。清新每喜羊何和，冥默初闻雅颂音。不是南冠厌拘絷，楚人元爱楚风吟。
考校同文馆戏赠子方兼呈文潜
作者：邓忠臣
朝代：宋

五年坎壈哀南方，江湖魏阙两相忘。洞萝岩桂搴孤芳，月潭风渚俦渔郎。单阏孟夏草木长，望都楼观郁苍苍。谁令焚芰辞楚狂，复来上君白玉堂。黄门戟曜羽林枪，未央引籍班氐羌。云屯锦缚马斯臧，大官日膳琼为粮。追随威凤鸣南冈，岂敢偃息复在床。投铃归休下殿傍，卫士传诏来如骧。馆阊阖外西城隍，书橐迫遽不及装。吁俊士集要言扬，得弓勿问何人亡。赵璧既入秦城偿，颖脱喜见锥出囊。同人于野不择乡，峨峨羽翮整颜行。王闲玉勒皆骕骦，伯喈怀赎望金商。魁梧奇伟值文房，家令数术应帝王。三英粲粲日争光，我辄与之较雌黄。芳菲满室兰生香，坐堂月久秋气凉。将军思归歌抚觞，倚梧目送雁南翔。想见葭菼水中央，洞庭河汉遥相望。香枫叶老赤染霜，感慨少日七步章。长安城西约郑庄，牵率不往有底忙。人生可意乃吉祥，快马划过小苑墙。入门烂醉银瓶浆，秦筝赵瑟喜高张。
考校同文馆戏赠子方兼呈文潜
作者：邓忠臣
朝代：宋

五年坎壈哀南方，江湖魏阙两相忘。
洞萝岩桂搴孤芳，月潭风渚俦渔郎。
单阏孟夏草木长，望都楼观郁苍苍。
谁令焚芰辞楚狂，復来上君白玉堂。
黄门戟曜羽林枪，未央引籍班氐羌。
云屯锦缚马斯臧，大官日膳琼为粮。
追随威鳯鸣南冈，岂敢偃息復在床。
投铃归休下殿傍，衞士传诏来如骧。
馆阊阖外西城隍，书槖迫遽不及装。
吁俊士集要言扬，得弓勿问何人亡。
赵璧既入秦城偿，颕脱喜见锥出囊。
同人于野不择乡，峨峨羽翮整颜行。
王闲玉勒皆骕骦，伯喈怀赎望金商。
魁梧奇伟值文房，家令数术应帝王。
三英粲粲日争光，我辄与之较雌黄。
芳菲满室兰生香，坐堂月久秋气凉。
将军思归歌抚觞，倚梧目送雁南翔。
想见葭菼水中央，洞庭河汉遥相望。
香枫叶老赤染霜，感慨少日七步章。
长安城西约郑庄，牵率不往有底忙。
人生可意乃吉祥，快马划过小苑墻。
入门烂醉银瓶浆，秦筝赵瑟喜高张。
试院即事呈诸公
作者：邓忠臣
朝代：宋

俊游常恨邈山河，邂逅文闱喜屡过。朱簿分明俱鼎立，墨图伻位看星罗。人开户牖还相近，朝进英材信可歌。双钥重关非不密，只应无奈梦魂何。
试院即事呈诸公
作者：邓忠臣
朝代：宋

俊游常恨邈山河，邂逅文闱喜屡过。
朱簿分明俱鼎立，墨图伻位看星罗。
人开户牖还相近，朝进英材信可歌。
双钥重闗非不密，只应无奈梦魂何。
诗呈同院
作者：邓忠臣
朝代：宋
体裁：五言律诗

秋日同文馆，论交手重携。胡秦常恨邈，李杜岂堪齐。尚喜新知语，閒思旧句题。十年劳梦想，同直集英西。
诗呈同院后至诸公
作者：邓忠臣
朝代：宋
体裁：五言律诗

秋日同文馆，飞章待报回。丝纶先日降，鹓鹭忽朋来。诸彦俱精鉴，微生亦滥陪。纷纷五千牍，谁定冠伦魁。
诗呈同院诸公六首
作者：邓忠臣
朝代：宋

秋日同文馆，多朋信可依。慧莺还伴锁，巧燕自知归。藻鉴由来定，翘材未觉稀。贤书早晚上，拭目看珠玑。秋日同文馆，朝晖淡淡光。聚蚊喧败帐，飞蝠入雕梁。香散青绫被，诗翻古锦囊。群居有英彦，晤语兴何长。秋日同文馆，虚廊日几回。浮花出林杪，古樾蔽城隈。远笛悲仍壮，幽禽去又来。微吟还自喜，共和有清才。秋日同文馆，分场试未齐。借书穷石室，刊字费棠梨。想见英雄彀，谁当甲乙题。喜陪群彦集，通籍在金闺。秋日同文馆，来游翰墨场。预闻周俊造，多有汉文章。兰室依新润，芸书识旧香。逢辰强思报，矫首咏明康。秋日同文馆，晨兴不待鸡。耽书迷甲子，行乐在东西。静对庭柯盼，閒常柿叶题。相期放朝后，连日醉如泥。
诗呈同院诸公六首·其一
作者：邓忠臣
朝代：宋

秋日同文馆，多朋信可依。
慧莺还伴鎻，巧燕自知归。
藻鑑由来定，翘材未觉稀。
贤书早晚上，拭目看珠玑。
诗呈同院诸公六首·其一
作者：邓忠臣
朝代：宋

秋日同文馆，多朋信可依。慧莺还伴锁，巧燕自知归。藻鉴由来定，翘材未觉稀。贤书早晚上，拭目看珠玑。
诗呈同院诸公六首·其三
作者：邓忠臣
朝代：宋
体裁：五言律诗

秋日同文馆，虚廊日几回。浮花出林杪，古樾蔽城隈。远笛悲仍壮，幽禽去又来。微吟还自喜，共和有清才。
诗呈同院诸公六首·其二
作者：邓忠臣
朝代：宋

秋日同文馆，朝晖淡淡光。聚蚊喧败帐，飞蝠入雕梁。香散青绫被，诗翻古锦囊。群居有英彦，晤语兴何长。
诗呈同院诸公六首·其二
作者：邓忠臣
朝代：宋

秋日同文馆，朝晖淡淡光。
聚蚊喧败帐，飞蝠入雕梁。
香散青绫被，诗飜古锦囊。
羣居有英彦，晤语兴何长。
诗呈同院诸公六首·其五
作者：邓忠臣
朝代：宋
体裁：五言律诗

秋日同文馆，来游翰墨场。预闻周俊造，多有汉文章。兰室依新润，芸书识旧香。逢辰强思报，矫首咏明康。
诗呈同院诸公六首·其六
作者：邓忠臣
朝代：宋
体裁：五言律诗

秋日同文馆，晨兴不待鸡。耽书迷甲子，行乐在东西。静对庭柯盼，閒常柿叶题。相期放朝后，连日醉如泥。
诗呈同院诸公六首·其四
作者：邓忠臣
朝代：宋

秋日同文馆，分场试未齐。借书穷石室，刊字费棠梨。想见英雄彀，谁当甲乙题。喜陪群彦集，通籍在金闺。
诗呈同院诸公六首·其四
作者：邓忠臣
朝代：宋

秋日同文馆，分场试未齐。
借书穷石室，刋字费棠梨。
想见英雄彀，谁当甲乙题。
喜陪羣彦集，通籍在金闺。
邯郸道中夜行阻风
作者：邓忠臣
朝代：宋

欲泻悬河雨，先号拔木风。
问津尨吠处，觅路霓光中。
徒御忧羣盗，儿童笑拙翁。
当知步兵哭，初不为途穷。
邯郸道中夜行阻风
作者：邓忠臣
朝代：宋

欲泻悬河雨，先号拔木风。问津尨吠处，觅路霓光中。徒御忧群盗，儿童笑拙翁。当知步兵哭，初不为途穷。
重九考罢试卷书呈同院诸公二首
作者：邓忠臣
朝代：宋

题遍朱签栋宇充，灯窗长听景阳钟。昏眵直要金篦刮，黎瘦都如饭颗逢。文律自随星斗变，月评应合士人从。了无一事犹深锁，辜负东篱菊品浓。屡见高文试泽宫，长年参校愧龙钟。悬黎待价由来久，绿绮知音不易逢。吉语乍闻随鹊喜，归期专欲问龟从。到家莫负如泥约，光禄供醪味渐浓。
重九考罢试卷书呈同院诸公二首·其一
作者：邓忠臣
朝代：宋

题遍朱签栋宇充，灯窗长听景阳钟。昏眵直要金篦刮，黎瘦都如饭颗逢。文律自随星斗变，月评应合士人从。了无一事犹深锁，辜负东篱菊品浓。
重九考罢试卷书呈同院诸公二首·其一
作者：邓忠臣
朝代：宋

题遍朱籖栋宇充，灯窗长听景阳钟。
昏眵直要金箆刮，黎瘦都如饭颗逢。
文律自随星斗变，月评应合士人从。
了无一事犹深鎻，辜负东篱菊品浓。
重九考罢试卷书呈同院诸公二首·其二
作者：邓忠臣
朝代：宋

屡见高文试泽宫，长年参校愧龙钟。
悬黎待价由来久，緑绮知音不易逢。
吉语乍闻随鹊喜，归期专欲问龟从。
到家莫负如泥约，光禄供醪味渐浓。
重九考罢试卷书呈同院诸公二首·其二
作者：邓忠臣
朝代：宋

屡见高文试泽宫，长年参校愧龙钟。悬黎待价由来久，绿绮知音不易逢。吉语乍闻随鹊喜，归期专欲问龟从。到家莫负如泥约，光禄供醪味渐浓。
绝句
作者：邓春卿
朝代：宋
体裁：七言绝句

在巷愧无颜子志，过庐难称魏公心。望尘不敢希潘岳，云满南山雪满簪。
客信丰寄刘起潜
作者：邓有功
朝代：宋

怪得寒灯昨夜花，五更归梦倏还家。多情儿女伤离别，争挽征衫问鬓华。鱼苗客子去成群，野笑狂歌慢慢行。三十里头齐顿住，闻官早过吉州城。锦衣戍卒竖霜矛，弹压盐丁过岭头。三月闻韶堪叹息，南中还是一年忧。岭南咫尺莫如虔，和暖严寒别有天。一夜诗魂清到骨，晓霜封却钓鱼船。
客信丰寄刘起潜·其一
作者：邓有功
朝代：宋
体裁：七言绝句

怪得寒灯昨夜花，五更归梦倏还家。多情儿女伤离别，争挽征衫问鬓华。
客信丰寄刘起潜·其三
作者：邓有功
朝代：宋
体裁：七言绝句

锦衣戍卒竖霜矛，弹压盐丁过岭头。三月闻韶堪叹息，南中还是一年忧。
客信丰寄刘起潜·其二
作者：邓有功
朝代：宋

鱼苗客子去成羣，野笑狂歌慢慢行。
三十里头齐顿住，闻官早过吉州城。
客信丰寄刘起潜·其二
作者：邓有功
朝代：宋

鱼苗客子去成群，野笑狂歌慢慢行。三十里头齐顿住，闻官早过吉州城。
客信丰寄刘起潜·其四
作者：邓有功
朝代：宋
体裁：七言绝句

岭南咫尺莫如虔，和暖严寒别有天。一夜诗魂清到骨，晓霜封却钓鱼船。
点绛唇
作者：邓有功
朝代：宋
体裁：词

捲上珠帘，晚来一阵东风恶。客怀萧索。看尽残花落。自把银瓶，买酒成孤酌。伤漂泊。知音难托。闷倚阑干角。
点绛唇·卷上珠帘
作者：邓有功
朝代：宋
体裁：词

卷上珠帘，晚来一阵东风恶。客怀萧索。看尽残花落。自把银瓶，买酒成孤酌。伤漂泊。知音难托。闷倚阑干角。
玉山道上
作者：邓有功
朝代：宋

玉溪溪上雨声乾，日暮东风客衲寒。数树梅花吹作雪，行人犹自倚阑干。
玉山道上
作者：邓有功
朝代：宋

玉溪溪上雨声干，日暮东风客衲寒。
数树梅花吹作雪，行人犹自倚阑干。
贺刘掞赴召史馆校勘
作者：邓有功
朝代：宋
体裁：古风

秋堂风露声唔咿，青灯一点昏两眵。蟫鱼蠹纸老白日，未识心宇包黄羲。麟胶饮尽霜兔泣，俪花斗叶纷奇姿。少年轻裘舌秦衍，睥睨六印京尘缁。平生眼底厌糠秕，自对春风乐沂水。搜奇抉怪问子云，载酒归来成独醉。金刀喜有南邻翁，曾吹藜焰丹霞峰。白云满榻呼不起，斜日倚仗酣秋空。紫皇一夕下纶旨，细祓丹铅勘文字。会将一语赞阳秋，高入九天卑九地。圣明勋业琬琰储，不独焜耀冰衔书。两朝蒐辑摩日月，往往呼喝羞庭衢。庐陵健笔人莫赎，南丰瓣香竟谁续。西江浩浩流古今，莫遣白头愧青竹。
过秦楼
作者：邓有功
朝代：宋

燕蹴飞红，莺迁新绿，几阵晚来风急。谢家池馆，金谷园林，还又把春虚掷。年时恨雨愁云，物换星移，有谁曾忆。把一尊试酹，落花芳草，总成尘迹。频自笑、流浪孤萍，沾泥弱絮，有底困春无力。银屏香暖，宝箪波寒，又负月明今夕。往事梦里，沈思惟有罗襟，泪痕犹湿。奈垂杨万缕，不紧西风白日。
送曾子华游赣
作者：邓有功
朝代：宋

丈夫达有遇，出令走千里。焚香玩太空，宴坐尘不起。云胡子曾子，不自乐沂水。风烟挟两袖，足跟尚芒履。持被直承明，三省良未已。观君气如虹，接淅亦可美。昔年子长游，落笔妙信史。三苏出岷峨，文章仰欧子。此行崆峒岭，万事宁足侈。郁孤有奇观，佳句公摩洗。予生事斗室，出若畏澜蠡。长安歌狭邪，神鼎铸螭魅。穷通匪同途，动静实一理。时止复时行，愿与参此义。
送曾子华游赣
作者：邓有功
朝代：宋

丈夫达有遇，出令走千里。
焚香玩太空，宴坐尘不起。
云胡子曾子，不自乐沂水。
风烟挟两袖，足跟尚芒履。
持被直承明，三省良未巳。
观君气如虹，接淅亦可美。
昔年子长游，落笔妙信史。
三苏出岷峨，文章仰欧子。
此行崆峒岭，万事宁足侈。
鬰孤有奇观，佳句公摩洗。
予生事斗室，出若畏澜蠡。
长安歌狭邪，神鼎铸螭鬽。
穷通匪同途，动静实一理。
时止復时行，愿与参此义。
选冠子
作者：邓有功
朝代：宋
体裁：词

燕蹴飞红，莺迁新绿，几阵晚来风急。谢家池馆，金谷园林，还又把春虚掷。年时恨雨愁云，物换星移，有谁曾忆。把一尊试酹，落花芳草，总成尘迹。频自笑、流浪孤萍，沾泥弱絮，有底困春无力。银屏香暖，宝簟波寒，又负月明今夕。往事梦里，沈思惟有罗襟，泪痕犹湿。奈垂杨万缕，不系西风白日。
游大涤
作者：邓朴
朝代：宋
体裁：古风

人间之暑如炊蒸，拂晓故作山中行。山深石古云雾集，青松十里闻风声。上岩高挂水晶帘，下岩碎击琉璃盘。天风吹作六月雨，使我肺腑生清寒。山花醉木苍苔破，幅巾羽士花间坐。谓子多赋山中吟，凭谁写作书中画。
舫斋
作者：邓朴
朝代：宋

闷闷之暑不可耐，走马来寻灵迹怪。山深树老龙屈蟠，洞阔云寒鼠飞败。崭然角立九关锁，势铄晴空生险隘。流泉奔荡一声雷，倒擘悬崖舞澎湃。上岩拖下水晶帘，下岩击碎琉瓈派。天风吹作六月寒，辟易精神心胆快。宜搜得此天下奇，恍然坐我神仙界。虽与金樽映翠杓，亦有山肴供晚嘬。解衣磅礴舞翠阁，笔端写作诗中画。
舫斋
作者：邓朴
朝代：宋

闷闷之暑不可耐，走马来寻灵迹怪。
山深树老龙屈蟠，洞阔云寒鼠飞败。
崭然角立九关锁，势铄晴空生险隘。
流泉奔荡一声雷，倒擘悬崖舞澎湃。
上岩拖下水晶帘，下岩击碎瑠瓈派。
天风吹作六月寒，辟易精神心胆快。
宜搜得此天下奇，恍然坐我神仙界。
虽与金樽映翠杓，亦有山肴供晚嘬。
解衣磅礴舞翠阁，笔端写作诗中画。
东山彭泽
作者：邓林
朝代：宋
体裁：古风

乞灵风鹤屐折齿，壁后寘人汗如洗。樵渔杂沓坐林间。蜉蝣尘埃不可攀，石头扰扰柴桑閒。
东山彭泽
作者：邓林
朝代：宋

气灵风鹤屐折齿，壁后寘人汗如洗。
樵渔杂沓坐林间。蜉蝣尘埃不可攀，
石头扰扰柴桑閒。
九里松
作者：邓林
朝代：宋
体裁：七言绝句

松是山灵一手栽，尧天长就栋梁材。龙髯怒起春风急，似怪游人喝道来。
书怀
作者：邓林
朝代：宋
体裁：五言律诗

西风吹羽扇，吾道竟凄凉。上坂劳骐骥，低巢窘凤凰。可求非富贵，无用是文章。冉冉深林底，幽兰正自香。
任彦升
作者：邓林
朝代：宋
体裁：古风

铃县四角五采旗，分明天产真英奇。阿堆文章妙一时，士林往往推元龟。杨梅蜜领仁且慈，桃米麦饭清堪师。何愁不得中书为，半生纡意梅虫儿。
任蛮奴
作者：邓林
朝代：宋

千里旌旗已渡江，蛮奴苦谏唤萧郎。
却持官裏黄金去，望拜韩擒石子冈。
任蛮奴
作者：邓林
朝代：宋

千里旌旗已渡江，蛮奴苦谏唤萧郎。却持官里黄金去，望拜韩擒石子冈。
兰
作者：邓林
朝代：宋
体裁：七言绝句

野客过门叫卖兰，清风便自逼人寒。孤根未必灵均种，推作离骚辈行看。
关山月
作者：邓林
朝代：宋
体裁：乐府曲辞

关山夜月明，分彩照胡兵。将军拥节起，长戍受降城。焚烽望别垒，欲验盈虚駃。塞笳将夜鹊，战气今如此。重关掩莫烟，云阵上祁连。思妇高楼上，遥心万里县。
关山月
作者：邓林
朝代：宋

关山夜月明，分彩照胡兵。
将军拥节起，长戍受降城。
焚烽望别垒，欲验盈虚鴂。
塞笳将夜鹊，战气今如此。
重关掩莫烟，云阵上祁连。
思妇高楼上，遥心万里县。
凌江滩
作者：邓林
朝代：宋
体裁：五言律诗

滩高舟去缓，閒眺莫江滨。竹本沙痕旧，茅丛烧色新。青裙瓶汲涧，白帽斧寻薪。渺渺蛮烟起，秋风一旅人。
刘阮
作者：邓林
朝代：宋

鹿车小宇宙，据鞍常醉眠。
风尘澒洞时，杯裏全其天。
伶达故自佳，籍放乃无用。
试看劝进表，何似酒德颂。
刘阮
作者：邓林
朝代：宋

鹿车小宇宙，据鞍常醉眠。风尘澒洞时，杯里全其天。伶达故自佳，籍放乃无用。试看劝进表，何似酒德颂。
利州进马
作者：邓林
朝代：宋
体裁：七言绝句

灵关玉垒自崔嵬，谁向西边起祸胎。万里望尧通一祝，天基御马利州来。
南国有佳人
作者：邓林
朝代：宋
体裁：古风

南国有佳人，仙姿自蓬岛。龙绡照明珰，凤钗横贵宝。新妆试鸾镜，皎皎颜色好。芳年倏已笄，君子可偕老。奈何行媒弱，修言弃中道。洞房闇怊怅，琦璜结组缟。宁作钟离春，勿学姑瑶草。
句
作者：邓林
朝代：宋

鸿雁无踪存往事，龙蛇有窟似生成。
孤山访郑渭滨不值
作者：邓林
朝代：宋

寂寞石琴台，香云拨不开。
多知骑鹤去，自欲买舟来。
葑岸春回草，山亭雨谢梅。
怀人成怅惘，日暮惜空回。
客孟氏塾戏降紫姑
作者：邓林
朝代：宋
体裁：七言绝句

隔溪云薄雨飘萧，欲采荷花不见桥。钗卜无凭芳信杳，酸风空度凤台箫。
左太冲
作者：邓林
朝代：宋
体裁：七言绝句

辛勤十稔赋三都，闻者曾贻酒瓮书。它日洛中添纸价，陆家兄弟竟何如。
庐山栖贤寺
作者：邓林
朝代：宋

名重于诸剎，前贤旧隠踪。
无人知有路，隔树忽闻钟。
瀑壮山疑裂，云深树若封。
或传遗稿在，三叩昔时松。
张曲江祠
作者：邓林
朝代：宋

延英几度献忠言，白羽它时赋感恩。
自是三郎真贋错，却将天宝换开元。
张曲江祠
作者：邓林
朝代：宋

延英几度献忠言，白羽它时赋感恩。自是三郎真赝错，却将天宝换开元。
张茂先
作者：邓林
朝代：宋
体裁：七言绝句

辨精龙肉亦奇才，雄匣干将耿不回。只守鹪冥蚊睫赋，天星未必拆中台。
感兴
作者：邓林
朝代：宋

竹帛功名九折车，栖迟岩野竟何如。浣花溪上寻佳句，积谷山头读异书。江左风流空酝藉，淮南烟景尚凋疏。太平十二河汾策，几欲排云谒帝居。
感兴
作者：邓林
朝代：宋

竹帛功名九折车，栖迟岩野竟何如。
浣花溪上寻佳句，积谷山头读异书。
江左风流空醖藉，淮南烟景尚凋疏。
太平十二河汾策，几欲排云谒帝居。
效晋乐志拂舞歌淮南王二篇
作者：邓林
朝代：宋

东昏侯，自言安，仙华玉寿浮云端。绣窗锦幔飘蜚仙，丹青美女侍七贤。侍七贤，奏笙歌，笙歌逸响哀怨多。苑中花木费绮罗，我欲踰城城有围，愿作双黄鹤，栖瑶池。栖瑶池，辟尘垢，至尊屠肉，潘妃酤酒。石头江上龙驹走，三月春风吊杨柳。唐明皇，自言荣，金舆翠辇游华清。广寒宫殿凝水晶，霓裳羽衣沈香亭。沈香亭，泛流霞，流霞潋滟队五家。谁知野鹿衔宫花。我欲度关关有兵，愿作双丹凤，蜚瑶京。蜚瑶京，隐烟雾，锦绷酥酪，香囊尘土。剑阁萦纡家何许，梧桐叶叶鸣秋雨。
效晋乐志拂舞歌淮南王二篇·其一
作者：邓林
朝代：宋
体裁：古风

东昏侯，自言安，仙华玉寿浮云端。绣窗锦幔飘蜚仙，丹青美女侍七贤。侍七贤，奏笙歌，笙歌逸响哀怨多。苑中花木费绮罗，我欲踰城城有围，愿作双黄鹤，栖瑶池。栖瑶池，辟尘垢，至尊屠肉，潘妃酤酒。石头江上龙驹走，三月春风吊杨柳。
效晋乐志拂舞歌淮南王二篇·其二
作者：邓林
朝代：宋

唐明皇，自言荣，金舆翠辇游华清。广寒宫殿凝水晶，霓裳羽衣沈香亭。沈香亭，泛流霞，流霞潋滟队五家。谁知野鹿衔宫花。我欲度关关有兵，愿作双丹凤，蜚瑶京。蜚瑶京，隐烟雾，锦绷酥酪，香囊尘土。剑阁萦纡家何许，梧桐叶叶鸣秋雨。
效晋乐志拂舞歌淮南王二篇·其二
作者：邓林
朝代：宋

唐明皇，自言荣，金舆翠辇游华清。
广寒宫殿凝水晶，霓裳羽衣沈香亭。
沈香亭，泛流霞，流霞潋滟队五家。
谁知野鹿衔宫花。
我欲度关关有兵，愿作双丹凤，蜚瑶京。
蜚瑶京，隠烟雾，锦绷酥酪，香囊尘土。
剑阁萦纡家何许，梧桐叶叶鸣秋雨。
敬微
作者：邓林
朝代：宋
体裁：七言绝句

受用庐山水石奇，亭亭霞外薜萝衣。侍中那抵苏门障，笑死丹青陆探微。
早过刘功父清溪
作者：邓林
朝代：宋

月裏山河大，风前草木凉。
征尘生杖屦，香雾湿衣裳。
古领扳栖鹘，荒蹊蹴聚蝗。
白云看未远，已转九回肠。
早过刘功父清溪
作者：邓林
朝代：宋

月里山河大，风前草木凉。征尘生杖屦，香雾湿衣裳。古领扳栖鹘，荒蹊蹴聚蝗。白云看未远，已转九回肠。
晋武帝
作者：邓林
朝代：宋
体裁：七言绝句

秋风铜爵曲池平，吴主宫娃满掖庭。凭仗皇孙聪慧早，不知祸在夕阳亭。
曲江归舟
作者：邓林
朝代：宋
体裁：七言律诗

只道篷低碍觅诗，眼前物色自多奇。千山赭去如秦样，一水清来似晋时。渔父岂无缘苇辈，樵人恐有负苓师。僮奴忽报梅花动，春在江头最北枝。
望和靖墓
作者：邓林
朝代：宋
体裁：七言绝句

孤山擎出水中央，留下梅花代代香。满酌湖波遥一酹，问咸平事已荒凉。
朱彦和
作者：邓林
朝代：宋

文如玉海动时流，曾以书棋伏隐侯。武德阁前消几语，却令梁氏缺金瓯。
朱彦和
作者：邓林
朝代：宋

文如玉海动时流，曾以书棋伏隠侯。
武德阁前消几语，却令梁氏缺金瓯。
村居
作者：邓林
朝代：宋

古为村里起功名，当日南阳亦是耕。
几笔元山仁者静，半篙流水圣之清。
晚风蝉响胜金奏，夜露萤光即火城。
人得一间高一著，不须史论又诗评。
村居
作者：邓林
朝代：宋

古来村裏起功名，当日南阳亦是耕。
几笔远山仁者静，半篙流水圣之清。
晚风蝉响胜金奏，夜露萤光即火城。
人得一间高一着，不须史论又诗评。
村居
作者：邓林
朝代：宋

古来村里起功名，当日南阳亦是耕。几笔远山仁者静，半篙流水圣之清。晚风蝉响胜金奏，夜露萤光即火城。人得一间高一著，不须史论又诗评。
桂村
作者：邓林
朝代：宋
体裁：七言绝句

剪剪霜风起晚吹，一溪流水浸寒晖。客衫犹恨吴绵薄，不道边人尽铁衣。
次韵陈钧甫郊行
作者：邓林
朝代：宋
体裁：古风

黄尘败素意，出门惬郊行。野鞠含冷焰，岩松起寒声。高山唐业崇，流水晋时清。拾薪归底用，石鼎待弥明。
江湖伟观
作者：邓林
朝代：宋
体裁：七言律诗

世间无尽是天游，更出吴山最上头。江面春声潮卷雪，湖心寒影月澄秋。海门舟楫云开见，瀛屿亭台水载浮。不比钱塘歌舞处，远怀西北有神州。
游北高峰
作者：邓林
朝代：宋

扪萝百折上嶙峋，世界仙凡到此分。
小朵岳莲来异域，孤撑天拄入层云。
江湖待看杯中泻，钟磬回从地底闻。
借问须弥在何处，老僧留客且论文。
游北高峰
作者：邓林
朝代：宋

扪萝百折上嶙峋，世界仙凡到此分。小朵岳莲来异域，孤撑天柱入层云。江湖待看杯中泻，钟磬回从地底闻。借问须弥在何处，老僧留客且论文。
湓江
作者：邓林
朝代：宋
体裁：五言律诗

远树一重重，烟村与市通。难寻元亮宅，遥酹菊花丛。蜀浪番墙外，庐山几席中。何时边事息，来此作渔翁。
玉儿
作者：邓林
朝代：宋
体裁：古风

金莲华上俞尼子，永寿神仙罗绣绮。苑中荆荻市令严，玉像支离瓦官寺。六宫鸭㔅起淫风，太白便应县妲己。此身肯许兜鍪夫，猛为东昏判一死。到今羞杀卖降人，去作练儿梁姓臣。
王夷甫
作者：邓林
朝代：宋
体裁：七言绝句

玉麈消摇吐妙言，清流都指作龙门。白头苟活尊胡虏，夜半排墙未是冤。
瓮茧吟
作者：邓林
朝代：宋
体裁：古风

有茧大如瓮，其来自扶桑。缫成白雪丝，一缕万丈长。染人嫁五色，妙织云锦章。奇文杂经纬，纨素无晶光。相缬时所爱，轻綀贵侯王。缁衣不可作，此物閒篚箱。衮职岂无阙，终当补虞裳。
登快阁黄明府强使和山谷先生韵
作者：邓林
朝代：宋
体裁：七言律诗

未登快阁心先快，红日半檐秋雨晴。宇宙无边万山立，云烟不动八窗明。飞来一鹤天相近，过尽千帆江自横。借问金华老仙伯，几人无忝入诗盟。
白鹤观
作者：邓林
朝代：宋

荒径行如错，蟠松看转奇。
鸟声人静处，山色雨晴时。
赊得溪翁酒，閒寻道士碁。
箇中有佳趣，莫怪下山迟。
真阳峡
作者：邓林
朝代：宋
体裁：五言律诗

满眼皆吟料，归囊未尽空。江波连岸碧，野火张天红。高树留寒日，长芦转晚风。客身虽小艇，心已故山中。
石崇
作者：邓林
朝代：宋
体裁：七言绝句

梓泽神仙第一居，争豪不惜碎珊瑚。荆州使客知何罪，未必亡身为绿珠。
章贡祥符吴道士懒窝
作者：邓林
朝代：宋
体裁：七言律诗

早年收得自由身，坐断窝中懒是真。日短日长唯守静，云来云去不生嗔。破除机械鸥盟熟，脱略锱铢鹤料贫。旧看黄庭犹忘却，应无心力对閒人。
结友四清
作者：邓林
朝代：宋
体裁：古风

飘风吹游尘，古道少人行。泾水化为泥，沧江污吾缨。嗟余偭工巧，世外陶閒情。众芳怨芜秽，不忍葹葹盈。庾领姿皑皑，渭川色青青。三闾播秋思，九韶铿乐声。萧然庭宇中，对之成五清。滔滔扬波者，剑首一吷轻。灵修党见知，冰霜憺姱名。
绿珠词
作者：邓林
朝代：宋
体裁：古风

凉台潇洒临清波，幄翠帘珠明绮罗。哀丝豪竹按新歌，红潮素脸春风和。主君欢娱美人醉，报有无情使车至。几丛兰麝俱委尘，独指绿珠可当意。众中偏是承恩深，妾身虽贱无二心。君前判命效一死，玉笛收声红日沉。轻裾飘向阑干角，花钿散地金钗落。到头不负齐奴约，犹胜识字空投阁。
绿阴亭·其一
作者：邓林
朝代：宋

惨惨秋风吹客襟，唐人遗迹宋人吟。
浮云世事多遭变，不独此亭无绿阴。
绿阴亭·其二
作者：邓林
朝代：宋
体裁：七言绝句

千山横碧一溪清，白鸟飞边落照明。吏散庭阶无一事，绿阴亭上又诗成。
蛟峰先茔
作者：邓林
朝代：宋
体裁：七言律诗

狞蛟蟠伏鬣封孤，云黯幽亭日向晡。双柱千年翔化鹤，四山半夜泣于菟。老天忍挫真英物，厚地甘埋大丈夫。无计发潜空涕落，雨松霜柏照烟芜。
西湖
作者：邓林
朝代：宋
体裁：七言绝句

高价租船作胜游，穷逋那敢斗风流。西湖多少閒春水，不洗中原二百州。
豫章
作者：邓林
朝代：宋

郡名犹是汉流传，宇宙江山复几年。画阁倚空家十万，红妆斗夜妓三千。层城歌舞秋风外，故国兴亡夕照边。近岁浔阳成重镇，镇南乌幕锁苍烟。
豫章
作者：邓林
朝代：宋

郡名犹是汉流传，宇宙江山復几年。
画阁倚空家十万，红妆斗夜妓三千。
层城歌舞秋风外，故国兴亡夕照边。
近岁浔阳成重镇，镇南乌幕锁苍烟。
贪泉
作者：邓林
朝代：宋

千古遗踪散晓烟，空余两字寺门前。
世间贪者滔滔是，何必俱曾饮此泉。
贪泉
作者：邓林
朝代：宋

千古遗踪散晓烟，空馀两字寺门前。世间贪者滔滔是，何必俱曾饮此泉。
赋江郊渔弋
作者：邓林
朝代：宋

占断江山自一家，寄情渔弋当生涯。
青枫翠竹春屏叶，白藕红菱晓镜花。
鸿鹄鵾鹏鵰鹗鹘，鳟鲂鲦鲤鰋鲿鲨。
河阳书到君当起，弩发千钧钓五车。
赋江郊渔弋
作者：邓林
朝代：宋

占断江山自一家，寄情渔弋当生涯。青枫翠竹春屏叶，白藕红菱晓镜花。鸿鹄鹍鹏雕鹗鹘，鳟鲂鲦鲤鰋鲿鲨。河阳书到君当起，弩发千钧钓五车。
赋江郊渔弋
作者：邓林
朝代：宋

占断江山自一家，寄情渔弋当生涯。
青枫翠竹春屏叶，白藕红菱晓镜花。
鸿鹄鹍鹏鵰鹗鹘，鳟纺鲦鲤鰋鱨鲨。
河阳书到君当起，弩发千钧钓五车。
赣上思亲
作者：邓林
朝代：宋

庭下青萱意自舒，起居近日复何如。
熏香莫遣衣篝润，饵药从知酒琖疏。
教妇丁宁唯礼法，要孙久远是诗书。
手中纸在常珍重，空写平安托鲤鱼。
赣上思亲
作者：邓林
朝代：宋

庭下青萱意自舒，起居近日复何如。熏香莫遣衣篝润，饵药从知酒盏疏。教妇丁宁唯礼法，要孙久远是诗书。手中线在常珍重，空写平安托鲤鱼。
赣上思亲
作者：邓林
朝代：宋

庭下青萱意自舒，起居近日復何如。
熏香莫遣衣篝润，饵药从知酒琖疏。
教妇丁宁唯礼法，要孙久远是诗书。
手中綫在常珍重，空写平安託鲤鱼。
过绿野
作者：邓林
朝代：宋

世上今无隐退风，地名偶与午桥同。往来怕看铜驼陌，閒倚柴门忆晋公。
过绿野
作者：邓林
朝代：宋

世上今无隠退风，地名偶与午桥同。
往来怕看铜驼陌，閒倚柴门忆晋公。
近况
作者：邓林
朝代：宋
体裁：五言律诗

近况只如此，深山无见闻。二中犹学道，三上漫攻文。芸叶春翻日，梨花晓梦云。添香仍煮茗，严敬事天君。
送徐榷院奉户檄之九江等郡
作者：邓林
朝代：宋

中边瑩彻似冰壶，空尽时情意气殊。已向铜龙梯要路，又随玉驮驾征涂。风生湓浦江流急，云满康庐夜月孤。竭到东南无力了，一分宽处是规模。
送徐榷院奉户檄之九江等郡
作者：邓林
朝代：宋
体裁：七言律诗

中边莹彻似冰壶，空尽时情意气殊。已向铜龙梯要路，又随玉驮驾征涂。风生湓浦江流急，云满康庐夜月孤。竭到东南无力了，一分宽处是规模。
送衡山琴画张道士二首
作者：邓林
朝代：宋

满天风月澹消骚，三尺枯桐古调高。不敢问君听别操，请弹二十五离骚。满空烟雨澹模糊，三尺霜缣老墨枯。不敢问君求别景，请描七十二峰图。
送衡山琴画张道士二首·其一
作者：邓林
朝代：宋
体裁：古风

满天风月澹消骚，三尺枯桐古调高。不敢问君听别操，请弹二十五离骚。
送衡山琴画张道士二首·其二
作者：邓林
朝代：宋

满空烟雨澹模糊，三尺霜缣老墨枯。不敢问君求别景，请描七十二峰图。
送衡山琴画张道士二首·其二
作者：邓林
朝代：宋

满空烟雨澹糢糊，三尺霜缣老墨枯。
不敢问君求别景，请描七十二峰图。
邓郁
作者：邓林
朝代：宋
体裁：七言绝句

云母糇粮五岳楼，绣袿少妪导仙游。不应轻信双青鸟，便遣东都事业休。
邓郁
作者：邓林
朝代：宋

云母餱粮五岳楼，绣袿少妪导仙游。
不应轻信双青鸟，便遣东都事业休。
闻鸡
作者：邓林
朝代：宋
体裁：七言绝句

不因风雨不分明，羞杀谯楼打乱更。世上公侯多改节，无人肯听丑前鸣。
陶通明
作者：邓林
朝代：宋

眉疏目朗姿圆通，诗书万卷罗心胸。华阳三茅仙洞中，凤笙隐隐和松风。薪林图谶呈梁公，朱砂曾青霜雪容。服之身体飘轻鸿，积金涧泉东复东。山中宰相那无功，昭阳竟作单于宫。
陶通明
作者：邓林
朝代：宋

眉疏目朗姿圆通，诗书万卷罗心胸。
华阳三茅仙洞中，凤笙隠隠和松风。
薪林图谶呈梁公，朱砂曾青霜雪容。
服之身体飘轻鸿，积金涧泉东復东。
山中宰相那无功，昭阳竟作单于宫。
题刘功父与耕堂
作者：邓林
朝代：宋

默耕元不外灵台，何用钱添百屋堆。
甘雨每从和气出，祥风常自善心来。
畛畦有碍皆除去，境界须宽更放开。
种德欲如多黍稌，本仁先且护根荄。
太平国裏青精饭，永熟乡中玉液杯。
会得遗安庞老意，力行好事厚栽培。
题刘功父与耕堂
作者：邓林
朝代：宋

默耕元不外灵台，何用钱添百屋堆。甘雨每从和气出，祥风常自善心来。畛畦有碍皆除去，境界须宽更放开。种德欲如多黍稌，本仁先且护根荄。太平国里青精饭，永熟乡中玉液杯。会得遗安庞老意，力行好事厚栽培。
新岭庵
作者：邓柞
朝代：宋

千尺长松矗太清，倚松栋宇与云平。凭阑只恐西风起，吹上青冥九万程。三径从来半草莱，席门那为故人开。自惭不是梧桐树，安得朝阳鸣凤来。彭泽思归意未成，折腰五斗谩劳生。何如张翰秋风起，便忆鲈鱼莼菜羹。厌从薄宦思莲幕，思见故人映玉山。须信人生贵适志，相逢樽酒且开颜。笔下文章信有神，西来避地不无因。要看银汉从天落，一洗人间万古尘。中原回首涕沾裳，谁是当时柱石强。会唤谪仙天上去，扶将日毂出扶桑。
新岭庵·其一
作者：邓柞
朝代：宋
体裁：七言绝句

千尺长松矗太清，倚松栋宇与云平。凭阑只恐西风起，吹上青冥九万程。
新岭庵·其三
作者：邓柞
朝代：宋

彭泽思归意未成，折腰五斗谩劳生。何如张翰秋风起，便忆鲈鱼莼菜羹。
新岭庵·其三
作者：邓柞
朝代：宋

彭泽思归意末成，折腰五斗谩劳生。
何如张翰秋风起，便忆鲈鱼莼菜羹。
新岭庵·其二
作者：邓柞
朝代：宋
体裁：七言绝句

三径从来半草莱，席门那为故人开。自惭不是梧桐树，安得朝阳鸣凤来。
新岭庵·其五
作者：邓柞
朝代：宋

笔下文章信有神，西来避地不无因。要看银汉从天落，一洗人间万古尘。
新岭庵·其五
作者：邓柞
朝代：宋

笔下文章信有神，西来避地不无因。
要看银河从天落，一洗人间万古尘。
新岭庵·其六
作者：邓柞
朝代：宋
体裁：七言绝句

中原回首涕沾裳，谁是当时柱石强。会唤谪仙天上去，扶将日毂出扶桑。
新岭庵·其四
作者：邓柞
朝代：宋
体裁：七言绝句

厌从薄宦思莲幕，思见故人映玉山。须信人生贵适志，相逢樽酒且开颜。
谒姜相祠坟
作者：邓柞
朝代：宋

布衣崛起秉洪钧，料事当年若有神。三尺孤坟封马鬣，一时直道犯龙鳞。从容未见回天力，流落空闻弃海滨。赖有高人秦处士，不妨筑室作居邻。
谒姜相祠坟
作者：邓柞
朝代：宋

布衣崛起秉洪钧，料事当年若有神。
三尺孤坟封马鬣，一时直道犯龙鳞。
从容未见回天力，流落空闻弃海滨。
頼有高人秦处士，不妨筑室作居邻。
题白莲院
作者：邓柞
朝代：宋

古树纷纷千嶂雨，远寺鸣钟迷处所。
一水东流浮落花，隔云应有秦人住。
海风不断长松路，万籁寒生苍玉麈。
此去江南山更深，桄榔叶暗猨啼苦。
题白莲院
作者：邓柞
朝代：宋

古树纷纷千嶂雨，远寺鸣钟迷处所。一水东流浮落花，隔云应有秦人住。海风不断长松路，万籁寒生苍玉麈。此去江南山更深，桄榔叶暗猿啼苦。
赓梅山壁间韵
作者：邓梦杰
朝代：宋

愧我身名堕褐冠，无因安得到仙坛。子真虽隐名难隐，万古高风凛凛寒。
赓梅山壁间韵
作者：邓梦杰
朝代：宋

愧我身名堕褐冠，无因安得到仙坛。
子真虽隠名难隠，万古高风凛凛寒。
乾道壬辰三月十日同叔衍游诸山用邵公济大象阁韵
作者：邓椿
朝代：宋

□山正南隆，翼蔽如壁垒。白龙舞蜿蜒，漾漾环一水。最胜锦开屏，□秀当前起。石崩古有句，宁虑英灵止。东山屹相望，缕脉□□□。佳处更崇窅，顿倍客怀喜。后岩天下独，人杰尝□光。一门太平瑞，那复论表里。盛事百年间，继者能□耳。我来□乘酣，借□□□使。玉树□风前，试把蒹葭倚。
干道壬辰三月十日同叔衍游诸山用邵公济大象阁韵
作者：邓椿
朝代：宋

□山正南隆，翼蔽如壁垒。
白龙舞蜿蜒，漾漾环一水。
最胜锦开屏，□秀当前起。
石崩古有句，宁虑英灵止。
东山屹相望，缕脉□□□。
佳处更崇窅，顿倍客怀喜。
后岩天下独，人杰尝□光。
一门太平瑞，那復论表裏。
盛事百年间，继者能□耳。
我来□乘酣，借□□□使。
玉树□风前，试把蒹葭倚。
题水村图二首·其一
作者：邓椿
朝代：宋

向来寓意思卜居，住处只今成画图。胸中本自渺江海，主人相浼写分湖。
题水村图二首·其二
作者：邓椿
朝代：宋

鸥鸟难渝旧约，湖山不改清秋。人自与波上下，我其卒岁优游。
寄衣
作者：邓氏
朝代：宋
体裁：七言绝句

欲寄寒衣上帝都，连宵裁剪眼模糊。可怜宽窄无人试，泪逐西风洒去途。
句
作者：邓润甫
朝代：宋

武昌山水诚佳哉，当年五柳亲栽培。家家开门枕江水，春风照耀桃与梅。妙论出六合，微言破九流。
句·其一
作者：邓润甫
朝代：宋
体裁：句

武昌山水诚佳哉，当年五柳亲栽培。家家开门枕江水，春风照耀桃与梅。
句·其三
作者：邓润甫
朝代：宋

自有嫣然态，风前欲笑人。
涓涓朝泣露，盎盎夜生香。
句·其二
作者：邓润甫
朝代：宋

妙论出六合，微言破九流。
春帖子
作者：邓润甫
朝代：宋
体裁：七言绝句

晨曦潋滟上帘栊，金屋熙熙歌吹中。桃脸似知宫宴早，百花头上放轻红。
诗一首
作者：邓润甫
朝代：宋
体裁：七言绝句

闻说东南第一州，区区来访小蓬丘。湖光带日黄金拥，山色凝烟碧玉浮。
送黄守解印
作者：邓润甫
朝代：宋
体裁：七言绝句

文雅登临谢守才，爱山今作别山来。知公未厌真仙境，早拥江南使节来。
道中咏怀奉寄利州冯允南使君
作者：邓润甫
朝代：宋

交印夔人国，分襟汴水堤。十年难会合，一梦顿乖暌。官序潘生拙，诗文庾信齐。诸公多汲引，宪府屡提携。不肯乘骢马，那能出宝鸡。安恬轻世味，洒落见天倪。照物聪明决，为邦闻望跻。笑谈清岸狱，暇豫劝耕犁。不忍为钩距，何尝设町畦。燕堂传夜烛，游毂碾春泥。众服题鹦鹉，畴将食駃騠。草黄思隼击，梧碧值鸾栖。欲问无来使，开编有旧题。君方安玉垒，予亦远金闺。地隔江波阔，书传鸟翼稽。岂知双鬓白，相见两当西。内顾微他技，殊私牧远黎。辞亲愁不断，叱驭意空迷。吴苑飞云杳，春城北斗低。南山千里雪，剑阁万盘溪。夜宿星边驿，朝行石上溪。深疑窥地轴，高骇蹑天梯。看岫时攲帽，听泉或杖藜。萧萧黄叶下，袅袅冷猿啼。蜀道无艰险，人心漫惨悽。永怀持从橐，遥想缀朝圭。直北瞻天日，征西叠鼓鼙。相期郡斋冷，清话看挥犀。
道中咏怀奉寄利州冯允南使君
作者：邓润甫
朝代：宋

交印夔人国，分襟汴水堤。
十年难会合，一梦顿乖暌。
官序潘生拙，诗文庾信齐。
诸公多汲引，宪府屡提携。
不肯乘骢马，那能出宝鸡。
安恬轻世味，洒落见天倪。
照物聪明决，为邦闻望跻。
笑谈清岸狱，暇豫劝耕犁。
不忍为钩距，何尝设町畦。
燕堂传夜烛，游毂碾春泥。
众服题鹦鹉，畴将食駃騠。
草黄思隼击，梧碧值鸾栖。
欲问无来使，开编有旧题。
君方安玉垒，予亦远金闺。
地隔江波阔，书传鸟翼稽。
岂知双鬓白，相见两当西。
内顾微他技，殊私牧远黎。
辞亲愁不断，叱驭意空迷。
吴苑飞云杳，春城北斗低。
南山千里雪，剑阁万盘溪。
夜宿星边驿，朝行石上溪。
深疑窥地轴，高骇蹑天梯。
看岫时欹帽，听泉或杖藜。
萧萧黄叶下，袅袅冷猿啼。
蜀道无艰险，人心漫惨悽。
永怀持从橐，遥想缀朝圭。
直北瞻天日，征西迭鼓鼙。
相期郡斋冷，清话看挥犀。
七夕竞渡
作者：邓深
朝代：宋
体裁：七言律诗

水马相先急画桡，朱楼红粉宴笙箫。月中谁念穿綵线，江上齐看夺锦标。冷眼诸人旁贾勇，争头一鼓喜成谣。凭谁试展乘槎手，直入银湾看鹊桥。
三伏中一雨苏旱
作者：邓深
朝代：宋
体裁：五言律诗

江涨如三月，天凉似九秋。遭逢今日雨，安稳一年收。处处香瓮面，村村肥藁头。小春前后好，待挂百钱游。
三游洞
作者：邓深
朝代：宋

诘曲山蹊晚，清冷石涧秋。
三门俨呀豁，四壁极琱锼。
上穴重岩閟，中龛一室幽。
斐然成五字，聊尔继三游。
三游洞
作者：邓深
朝代：宋

诘曲山蹊晚，清泠石涧秋。三门俨呀豁，四壁极雕锼。上穴重岩閟，中龛一室幽。斐然成五字，聊尔继三游。
东池把酒
作者：邓深
朝代：宋
体裁：五言律诗

隐显亭台旧，浅深桃杏新。池光迷野鸟，春色醉游人。改席那嫌数，持杯不记巡。海棠宜秉烛，归恨隔城闉。
中秋无月感而作歌
作者：邓深
朝代：宋

天时相催日如流，今夕何夕云中秋。不见佳月默有感，试走退笔书其由。去年此时汝川客，一病缠绵真险厄。贪生强乐寸心酸，与死为邻片纸隔。破窗髣髴光朦胧，推枕起来呼小童。问云月高今几尺，答以云生俄灭踪。拥衾独坐谩空想，纵有桂华未能赏。重城几许追欢娱，终宴无聊徒怅望。而今一榻烟村中，稍喜时同事不同。世味淡薄幽意足，元和咽漱真气充。步屧出门舒逸兴，清风洒面衣襟冷。暗雨淅沥作寒声，浓云黯黪无光影。月兮月兮胡寡情，故向良时多不明。无乃韬光不自满，故能养兔得长生。我今解悟月深意，荣华咄嗟复凋悴。归来塞窗仍闭门，众人昭昭我独昏。
中秋无月感而作歌
作者：邓深
朝代：宋

天时相催日如流，今夕何夕云中秋。
不见佳月默有感，试走退笔书其由。
去年此时汝川客，一病缠绵真险厄。
贪生强乐寸心酸，与死为邻片纸隔。
破窗髣髴光朦胧，推枕起来呼小童。
问云月高今几尺，答以云生俄灭踪。
拥衾独坐谩空想，纵有桂华未能赏。
重城几许追欢娱，终宴无聊徒怅望。
而今一榻烟村中，稍喜时同事不同。
世味淡薄幽意足，元和咽漱真气充。
步屧出门舒逸兴，清风洒面衣襟冷。
暗雨淅沥作寒声，浓云黯黪无光影。
月兮月兮胡寡情，故向良时多不明。
无乃韬光不自满，故能养兔得长生。
我今解悟月深意，荣华咄嗟復凋悴。
归来塞窗仍闭门，众人昭昭我独昏。
中秋无月肯堂邀小酌赋三五七言
作者：邓深
朝代：宋
体裁：词

雨飘零，风凄清。坐念今夕月，知从何处明。未须无月更作恶，但愿有酒常同倾。
丰城道中
作者：邓深
朝代：宋

西风着衣袂，凉意晓来加。
宿露眩光彩，朝阳湿精华。
人烟互疏密，物色兴嘆嗟。
喧嚣鸭子市，萧索渔人家。
皂裙妇多跣，及冠男犹髽。
挽犁并双牸，截江横流沙。
佐饭缺蔬茹，作糜和鱼虾。
湖田不薅草，沙畦多莳麻。
露空立禾架，结屋卧牛车。
水叶枯荷芰，山果瘦梨樝。
乌桕动千树，杂木不一了。
缘塍豆欲实，编篱槿纔花。
三分莫问酒，一啜不可茶。
行行入暮烟，两两数归鸦。
联步得姻戚，浪语殊讙譁。
毕景自忘倦，所历不觉遐。
问宿于谁馆，有轩临水涯。
暗壁飞蝙蝠，皓月升虾蟆。
式盘迭饼饵，击缶出旧瓜。
携来尚余樽，取酌如流霞。
少饮不必醉，遣兴固自嘉。
欲眠復出门，渔灯认蒹葭。
丰城道中
作者：邓深
朝代：宋

西风著衣袂，凉意晓来加。宿露眩光彩，朝阳湿精华。人烟互疏密，物色兴叹嗟。喧嚣鸭子市，萧索渔人家。皂裙妇多跣，及冠男犹髽。挽犁并双牸，截江横流沙。佐饭缺蔬茹，作糜和鱼虾。湖田不薅草，沙畦多莳麻。露空立禾架，结屋卧牛车。水叶枯荷芰，山果瘦梨楂。乌桕动千树，杂木不一丫。缘塍豆欲实，编篱槿才花。三分莫问酒，一啜不可茶。行行入暮烟，两两数归鸦。联步得姻戚，浪语殊欢哗。毕景自忘倦，所历不觉遐。问宿于谁馆，有轩临水涯。暗壁飞蝙蝠，皓月升虾蟆。式盘叠饼饵，击缶出旧瓜。携来尚馀樽，取酌如流霞。少饮不必醉，遣兴固自嘉。欲眠复出门，渔灯认蒹葭。
乐口桥即事
作者：邓深
朝代：宋

雨余溪涨急机舂，缘岸人家柳弄风。
路转源深行步缓，青山映水野桃红。
乐口桥即事
作者：邓深
朝代：宋

雨馀溪涨急机舂，缘岸人家柳弄风。路转源深行步缓，青山映水野桃红。
九日方壶
作者：邓深
朝代：宋
体裁：七言律诗

返照重城暮色催，人家十万出楼台。江流湛湛洞庭去，山色青青衡岳来。佳处绿樽穷日饮，故园黄菊向谁开。人间此会论今古，醉听西风拂帽埃。
九日灵兴山沽酒赏菊
作者：邓深
朝代：宋

众山环绕一溪斜，低小轩窗眺望赊。
行遣方兄寻野店，坐邀欢伯过仙家。
多情恋顶乌妙帽，不语向人黄菊花。
山月上时归更好，何妨有待于昏鸦。
九日灵兴山沽酒赏菊
作者：邓深
朝代：宋

众山环绕一溪斜，低小轩窗眺望赊。行遣方兄寻野店，坐邀欢伯过仙家。多情恋顶乌纱帽，不语向人黄菊花。山月上时归更好，何妨有待至昏鸦。
九日灵兴山沽酒赏菊
作者：邓深
朝代：宋

众山环遶一溪斜，低小轩窗眺望赊。
行遣方兄寻野店，坐邀欢伯过仙家。
多情恋顶乌纱帽，不语向人黄菊花。
山月上时归更好，何妨有待至昏鸦。
乡人祷雨有应时寓乌石
作者：邓深
朝代：宋

力穑乃有秋，斯言闻自古。天时或不顺，人事亦安取。今年问何如，常旸颇为苦。大田纷拆裂，槁苗渴灌注。井瓮走墟落，河车喧旦暮。江溪近复涸，手足了无措。祷旱急农夫，迓神击村鼓。动以千百人，为此万一举。烈日仍朝朝，乞灵空处处。谁知天地回，正在顷刻许。旱魃翻然收，丰隆激其怒。真龙奋寂寞，商羊自鼓舞。张盖作浓云，翻盆下甘雨。剩水有平畴，旷原无焦土。言功任鬼神，介我喜稷黍。饱饭可预期，晚岁复何虑。欢声变愁叹，忧心成悦豫。惟时对江村，所寓隘茅宇。因循已半月，侵凌奈酷暑。快此一日凉，美甚八珍具。浇肠欠浊醪，钱兄寻酒户。
乡人祷雨有应时寓乌石
作者：邓深
朝代：宋

力穑乃有秋，斯言闻自古。
天时或不顺，人事亦安取。
今年问何如，常旸颇为苦。
大田纷拆裂，槁苗渴灌注。
井瓮走墟落，河车喧旦暮。
江溪近復涸，手足了无措。
祷旱急农夫，迓神击村鼓。
动以千百人，为此万一举。
烈日仍朝朝，乞灵空处处。
谁知天地回，正在顷刻许。
旱魃翻然收，丰隆激其怒。
真龙奋寂寞，商羊自鼓舞。
张盖作浓云，翻盆下甘雨。
剩水有平畴，旷原无焦土。
言功任鬼神，介我喜稷黍。
饱饭可预期，晚岁復何虑。
懽声变愁嘆，忧心成悦豫。
惟时对江村，所寓隘茅宇。
因循已半月，侵凌奈酷暑。
快此一日凉，美甚八珍具。
浇肠欠浊醪，钱兄寻酒户。
书事
作者：邓深
朝代：宋
体裁：五言绝句

柱础昼生水，云雷暮出山。天时已秋杪，气候尚春间。
仲春即事
作者：邓深
朝代：宋
体裁：七言绝句

嘲弄春晴禽斗语，揄扬风色柳摇丝。麦苗含穗枇杷熟，却似江南四月时。
伏暑
作者：邓深
朝代：宋
体裁：五言绝句

正觉纤絺便，未容团扇閒。儿童昧灾变，赤体更欢颜。
何先生月湖楼
作者：邓深
朝代：宋

青天素月古今流，奇观还须自我谋。
照有余辉众人共，取之不禁此湖收。
水容天色交光处，玉鑑冰壶不夜秋。
俯仰无尘清绝甚，栏干百尺独宜搜。
何先生月湖楼
作者：邓深
朝代：宋

青天素月古今流，奇观还须自我谋。照有馀辉众人共，取之不禁此湖收。水容天色交光处，玉鉴冰壶不夜秋。俯仰无尘清绝甚，栏干百尺独宜搜。
偶感
作者：邓深
朝代：宋
体裁：七言绝句

兀兀诗书早岁勤，而今掩卷养天真。政须无语参摩诘，底用清谈学晋人。
六言四首
作者：邓深
朝代：宋

三峡上游烟水，四川极险关山。满市笙歌昼永，漫山桃李春闲。处处赏心宜主，公来诗眼偏明。扫千军有笔阵，可一日无酒兵。百千年阵碛在，六七月雪流来。文笔手巾南向，白盐赤甲东回。嗟此地得何晚，见孤芳陋群妍。小试凤楼工巧，终图麟阁风烟。
六言四首·其一
作者：邓深
朝代：宋
体裁：六言诗

三峡上游烟水，四川极险关山。满市笙歌昼永，漫山桃李春闲。
六言四首·其三
作者：邓深
朝代：宋
体裁：六言诗

百千年阵碛在，六七月雪流来。文笔手巾南向，白盐赤甲东回。
六言四首·其二
作者：邓深
朝代：宋
体裁：六言诗

处处赏心宜主，公来诗眼偏明。扫千军有笔阵，可一日无酒兵。
六言四首·其四
作者：邓深
朝代：宋

嗟此地得何晚，见孤芳陋羣妍。
小试凤楼工巧，终图麟阁风烟。
六言四首·其四
作者：邓深
朝代：宋

嗟此地得何晚，见孤芳陋群妍。小试凤楼工巧，终图麟阁风烟。
内集阁
作者：邓深
朝代：宋

画阁深明雪压冬，团栾宴赏酒樽同。兽炉香雾辟寒气，翠幕妓围回暖风。起絮撒盐酬唱外，清歌妙舞笑谈中。宁无好事贤张禹，不独相忘著戴崇。
内集阁
作者：邓深
朝代：宋

画阁深明雪压冬，团栾宴赏酒樽同。
兽炉香雾辟寒气，翠幙妓围回暖风。
起絮撒盐酬唱外，清歌妙舞笑谈中。
宁无好事贤张禹，不独相忘着戴崇。
再用韵
作者：邓深
朝代：宋

葛巾藜杖款重关，不独风流识谢安。兰玉满庭惊醉眼，云烟落纸照衰颜。也知鸿雁行应起，莫管凫鸥盟渐寒。自笑断须安字拙，空令短发作诗斑。
再用韵
作者：邓深
朝代：宋

葛巾藜杖款重关，不独风流识谢安。
兰玉满庭惊醉眼，云烟落纸照衰颜。
也知鸿雁行应起，莫管凫鸥盟渐寒。
自笑断鬚安字拙，空令短髮作诗斑。
冬郊
作者：邓深
朝代：宋
体裁：六言诗

荒草冈头牧笛，急舂屋角吹烟。短景做催冬日，微暖号小春天。
别金华朱丞
作者：邓深
朝代：宋

客中相识便相知，日日相过不问时。除却酒杯浇旅况，若非坐隐即论诗。梅信传黄麦正秋，征衣抖擞去难留。应从临汝江边过，传语滩头旧钓舟。
别金华朱丞·其一
作者：邓深
朝代：宋
体裁：七言绝句

客中相识便相知，日日相过不问时。除却酒杯浇旅况，若非坐隐即论诗。
别金华朱丞·其二
作者：邓深
朝代：宋
体裁：七言绝句

梅信传黄麦正秋，征衣抖擞去难留。应从临汝江边过，传语滩头旧钓舟。
别长沙驿渡
作者：邓深
朝代：宋
体裁：五言律诗

别去六年久，重来四日留。笋舆离古驿，荻岸即方舟。云淡楚天阔，风高湘水秋。洞庭知不远，乘兴欲盟鸥。
前五日赋重九
作者：邓深
朝代：宋

侵寻重九雨余秋，采菊登高事事幽。
偶尔见山忘日夕，颓然落帽自风流。
二三日外追清赏，千百年间继旧游。
烂漫赋诗兼酩酊，不然嘉节若为酬。
前五日赋重九
作者：邓深
朝代：宋

侵寻重九雨馀秋，采菊登高事事幽。偶尔见山忘日夕，颓然落帽自风流。二三日外追清赏，千百年间继旧游。烂漫赋诗兼酩酊，不然嘉节若为酬。
十四夜赏月
作者：邓深
朝代：宋

月婵娟对竹婵娟，竹影萧疏月转妍。才过中庭十分好，直疑明晚一般圆。银河漾漾无尘界，玉宇昭昭不夜天。君饮不多须强饮，何妨醉里却逃禅。
十四夜赏月
作者：邓深
朝代：宋

月婵娟对竹婵娟，竹影萧疏月转妍。
纔过中庭十分好，直疑明晚一般圆。
银河漾漾无尘界，玉宇昭昭不夜天。
君饮不多须强饮，何妨醉裏却逃禅。
千叶石榴
作者：邓深
朝代：宋

丹房叠蘤炯双眸，焰焰烧空夜不收。莫遣残英颠倒落，一枝开早见钗头。谁家巧妇为花谋，针线残零细意收。不管生红难熨贴，从教百皱缀枝头。
千叶石榴·其一
作者：邓深
朝代：宋

丹房叠蘤炯双眸，焰焰烧空夜不收。莫遣残英颠倒落，一枝开早见钗头。
千叶石榴·其一
作者：邓深
朝代：宋

丹房迭蘤炯双眸，焰焰烧空夜不收。
莫遣残英颠倒落，一枝开早见钗头。
千叶石榴·其二
作者：邓深
朝代：宋
体裁：七言绝句

谁家巧妇为花谋，针线残零细意收。不管生红难熨贴，从教百皱缀枝头。
即事
作者：邓深
朝代：宋
体裁：五言律诗

水夹山围近，天悭日到迟。塞沙擎巨石，古木障崇祠。黄藁畬田粟，青烟茅舍炊。两村生理足，乐处几人知。
即事六绝
作者：邓深
朝代：宋

卧橹无声百丈斜，牵夫匍匐入芦花。寒云过雁愁相顾，踏损寻常落处沙。凄风夜雨黄牛峡，爱日寒云白狗岍。稳上瞿唐犹几日，关山须看月初圆。旧年不雪新年雪，今日非春明日春。滕六勾芒真劣相，寒温相语作比邻。缬纹斑駮绕山园，青带萦纡落涧泉。十月梨花开满树，直疑梅蕊破寒烟。昏烟漠漠雨霏霏，四月轻寒浸裌衣。叶满筠篮桑径晚，杜鹃声急楝花飞。林间无叶供风落，溪上有梅迎雪开。斜日未收门巷暖，儿童笑指蹇驴来。
即事六绝·其一
作者：邓深
朝代：宋
体裁：七言绝句

卧橹无声百丈斜，牵夫匍匐入芦花。寒云过雁愁相顾，踏损寻常落处沙。
即事六绝·其三
作者：邓深
朝代：宋
体裁：七言绝句

旧年不雪新年雪，今日非春明日春。滕六勾芒真劣相，寒温相语作比邻。
即事六绝·其二
作者：邓深
朝代：宋
体裁：七言绝句

凄风夜雨黄牛峡，爱日寒云白狗岍。稳上瞿唐犹几日，关山须看月初圆。
即事六绝·其五
作者：邓深
朝代：宋

昏烟漠漠雨霏霏，四月轻寒浸夹衣。
叶满筠篮桑径晚，杜鹃声急楝花飞。
即事六绝·其五
作者：邓深
朝代：宋

昏烟漠漠雨霏霏，四月轻寒浸裌衣。叶满筠篮桑径晚，杜鹃声急楝花飞。
即事六绝·其六
作者：邓深
朝代：宋
体裁：七言绝句

林间无叶供风落，溪上有梅迎雪开。斜日未收门巷暖，儿童笑指蹇驴来。
即事六绝·其四
作者：邓深
朝代：宋

缬纹斑駮绕山园，青带萦纡落涧泉。十月梨花开满树，直疑梅蕊破寒烟。
即事六绝·其四
作者：邓深
朝代：宋

缬纹斑駮遶山园，青带萦纡落涧泉。
十月梨花开满树，直疑梅蘂破寒烟。
又次韵答克修
作者：邓深
朝代：宋

前回藜杖绕芳郊，底处梅花出好梢。野彴低横盈尺水，竹篱深护数家茅。春风桃李成生客，腊雪松筠是故交。剩欲再携樽酒去，柴门应复许人敲。
又次韵答克修
作者：邓深
朝代：宋

前回藜杖遶芳郊，底处梅花出好梢。
野彴低横盈尺水，竹篱深护数家茅。
春风桃李成生客，腊雪松筠是故交。
剩欲再携樽酒去，柴门应復许人敲。
同友人新陂庄少憩
作者：邓深
朝代：宋
体裁：七言律诗

家家轣辘络丝声，竹杖芒鞋取次行。村笛牧羊烟欲暝，农歌秧稻雨初晴。随瓶沽得酒堪醉，就野挑来菜可羹。此是田家真况味，吾曹借取片时清。
同廷美兄宿龙福寺
作者：邓深
朝代：宋
体裁：七言律诗

峰回路转竹间扃，古寺寻幽当下程。浅屋近山寒较早，小窗容榻意偏清。睡魔催枕如元约，山鬼吹灯似薄情。樽酒重温休惜醉，恐君长夜厌蛩声。
喜雨
作者：邓深
朝代：宋
体裁：七言律诗

间点疏花稻已香，老农犹未拟丰穰。不堪雌霓频妨雨，反厌雄风但作凉。傍日猖狂唯野马，为霖信息欠商羊。忽惊头上云雷集，甘注如倾洗夕阳。
夏日寓山斋
作者：邓深
朝代：宋
体裁：七言律诗

山斋长夏断过从，扫地长教尘灭踪。松架青毛云翳日，扇摇白翅雪生风。书床琴匣时相近，茶鼎熏炉间自供。心地清凉无热恼，炎天直与冷秋同。
夔府长至诸州之酒毕集每品尝之或有味而无香或有香而无色月湖一日命酒匠置大瓮悉以酒投其中而和之不费曲糵逡巡而化洗盏一吸奇绝出于意外于是从新封泥名之曰十州春请以七言赋之
作者：邓深
朝代：宋

樽中贤圣杂然陈，点化须臾清且醇。味压宜城九酝酒，名高夔府十州春。投丸仙子难争手，合曲香山未尽神。从事有灵应自庆，而今十部萃吾身。
夔府长至诸州之酒毕集每品尝之或有味而无香或有香而无色月湖一日命酒匠置大瓮悉以酒投其中而和之不费麯糵逡巡而化洗盏一吸奇绝出于意外于是从新封泥名之曰十州春请以七言赋之
作者：邓深
朝代：宋

樽中贤圣杂然陈，点化须臾清且醇。
味压宜城九酝酒，名高夔府十州春。
投丸仙子难争手，合麯香山未尽神。
从事有灵应自庆，而今十部萃吾身。
夜兴
作者：邓深
朝代：宋

官舍浑如僧舍幽，炉香静坐兴悠悠。一窗灯火鸣蛩夜，千里湖山落雁秋。只恐有诗成笔下，自馀无事到心头。何妨信手翻书卷，不限更深困即休。
夜兴
作者：邓深
朝代：宋

官舍浑如僧舍幽，炉香静坐兴悠悠。
一窗灯火鸣蛩夜，千里湖山落鴈秋。
只恐有诗成笔下，自余无事到心头。
何妨信手翻书卷，不限更深困即休。
官舍梅树
作者：邓深
朝代：宋

东风慰寂寞，花到阶前树。
一枝花十余，一树枝四五。
妙处在不多，酴醾更屏护。
半开半未开，十分好态度。
去年初来时，爱此当庭户。
便指为红梅，试问何以故。
入檐一枝低，偃亚復数处。
有是好风骨，他木安敢许。
逮至腊前后，梅开不择所。
此独未有芽，春信来何暮。
时着手摩挲，切勿为文具。
相劳虽无酒，典衣吾有取。
因循及初春，椒萼纔可数。
怂恿荷微暖，红英忽然吐。
惊喜出不料，遶翫遂成屡。
頳颊人共怜，惭颜我自误。
着眼未分明，殆须捲帘顾。
昔尝笑北人，浑作杏花睹。
认桃无绿叶，吾不事斯语。
吾本待以梅，恨不辨红素。
见花乃识花，康节应笑汝。
官舍梅树
作者：邓深
朝代：宋

东风慰寂寞，花到阶前树。一枝花十馀，一树枝四五。妙处在不多，酴醾更屏护。半开半未开，十分好态度。去年初来时，爱此当庭户。便指为红梅，试问何以故。入檐一枝低，偃亚复数处。有是好风骨，他木安敢许。逮至腊前后，梅开不择所。此独未有芽，春信来何暮。时著手摩挲，切勿为文具。相劳虽无酒，典衣吾有取。因循及初春，椒萼才可数。怂恿荷微暖，红英忽然吐。惊喜出不料，绕玩遂成屡。赪颊人共怜，惭颜我自误。著眼未分明，殆须捲帘顾。昔尝笑北人，浑作杏花睹。认桃无绿叶，吾不事斯语。吾本待以梅，恨不辨红素。见花乃识花，康节应笑汝。
宜春解缆
作者：邓深
朝代：宋
体裁：七言绝句

江迥晨光独早回，放船东下兴悠哉。西风袅袅携将去，细雨冥冥看得来。
宿长湖尾
作者：邓深
朝代：宋

古木侵沙路，柴门引竹篱。山低秋水阔，天远夕阳迟。杳杳来鸿雁，翩翩下鹭鸶。渔舟何处宿，横笛未休吹。
宿长湖尾
作者：邓深
朝代：宋

古木侵沙路，柴门引竹篱。
山低秋水阔，天远夕阳迟。
杳杳来鸿鴈，翩翩下鹭鸶。
渔舟何处宿，横笛未休吹。
寄别国清月老
作者：邓深
朝代：宋

珍重国清老，由来隐薜萝。
诗清堪供佛，禅定已降魔。
不向名山住，其如讲席何。
无心聊一出，余论自相多。
别去今逾远，后期难重过。
丁宁一句子，还肯寄来么。
寄别国清月老
作者：邓深
朝代：宋

珍重国清老，由来隐薜萝。诗清堪供佛，禅定已降魔。不向名山住，其如讲席何。无心聊一出，馀论自相多。别去今逾远，后期难重过。丁宁一句子，还肯寄来么。
寄徐广文
作者：邓深
朝代：宋
体裁：五言律诗

自我还荒径，知君返寓居。秋来曾醉否，月下有诗无。两地成千里，相看不一书。可能忘旧债，五字当追须。
寄曾德广
作者：邓深
朝代：宋

懒慢多违俗，寻常倦作书。分襟还许久，为况定何如。鸿雁秋风冷，梧桐夜雨疏。相如病好否，何日过吾庐。
寄曾德广
作者：邓深
朝代：宋

懒慢多违俗，寻常倦作书。
分襟还许久，为况定何如。
鸿鴈秋风冷，梧桐夜雨疏。
相如病好否，何日过吾庐。
寄月湖先生兼简渭叟
作者：邓深
朝代：宋
体裁：七言律诗

山庄杖屦饱相从，每月须拚十日中。鼎足三人同宿留，瓮头一盏奉从容。别来不隔千山月，旧赏难乘两腋风。更想先生新活计，烟波别业兴方浓。
寄清旷兄弟
作者：邓深
朝代：宋
体裁：五言律诗

一别春三见，相思日几回。自离夔府后，已过岳阳来。寒食还虚度，酴醾幸晚开。到时犹可及，应得共衔杯。
寄题真乐斋
作者：邓深
朝代：宋

鱼潜深渊水，鸟巢茂林枝。潜者忘于渊，洋洋纵尾鳍。巢者忘于林，飞鸣唯所宜。庄周叹从容，未免惠子疑。师旷岂知声，缪以占齐师。彼各有真乐，果孰得而窥。陋巷颜氏子，箪瓢甘忍饥。陶潜怕折腰，素琴弦不施。其乐可闻欤，夫盖默识之。非丝亦非竹，且复非蛾眉。譬如执热者，洒然濯凉飔。又如渴不禁，快饮清江湄。当其得意时，何以富贵为。手舞而足蹈，诚不之自知。自知犹不可，人胡可度思。君辟真乐斋，我赋真乐诗。写诗聊寄意，名斋傥在斯。置之勿复道，焚香诵楚词。
寄题真乐斋
作者：邓深
朝代：宋

鱼潜深渊水，鸟巢茂林枝。
潜者忘于渊，洋洋纵尾鳍。
巢者忘于林，飞鸣唯所宜。
庄周嘆从容，未免惠子疑。
师旷岂知声，缪以占齐师。
彼各有真乐，果孰得而窥。
陋巷颜氏子，箪瓢甘忍饥。
陶潜怕折腰，素琴絃不施。
其乐可闻欤，夫盖默识之。
非丝亦非竹，且復非蛾眉。
譬如执热者，洒然濯凉飔。
又如渴不禁，快饮清江湄。
当其得意时，何以富贵为。
手舞而足蹈，诚不之自知。
自知犹不可，人胡可度思。
君闢真乐斋，我赋真乐诗。
写诗聊寄意，名斋傥在斯。
置之勿復道，焚香诵楚词。
寄饶云叟
作者：邓深
朝代：宋

别来每辱遗双鲤，颇怪吾侬不作书。
非为广文官独冷，自缘中散性常疏。
静晖待月昏钟后，制胜登高晓雨余。
正忆去年同此会，只今相望问何如。
寄饶云叟
作者：邓深
朝代：宋

别来每辱遗双鲤，颇怪吾侬不作书。非为广文官独冷，自缘中散性常疏。静晖待月昏钟后，制胜登高晓雨馀。正忆去年同此会，只今相望问何如。
寄麻姑山李元礼
作者：邓深
朝代：宋

不见山中客，还经四度春。近闻归旧隐，真个是閒人。吹发松风迥，当轩琴月新。悬知心更静，梦不到红尘。
寄麻姑山李元礼
作者：邓深
朝代：宋

不见山中客，还经四度春。
近闻归旧隐，真箇是閒人。
吹髮松风迥，当轩琴月新。
悬知心更静，梦不到红尘。